description: Jan Luinenburg wie ien fan de pioniers foar de rekreaasje yn Gaasterlân. Hy wie de grûnlizzer fan De Hege Gerzen by Aldemardum.

title: Rekreaasjepionier yn Gaasterlân wurdt eare mei strjitnamme

maintext: Hjoed-de-dei is op dat plak noch altyd strânpaviljoen en rekreaasjeterrein De Hege Gerzen te finen, dat yn de regio sjoen wurdt as in echt 'lûker' foar rekreanten en toeristen. De ûntbleating fan it nammeboerd waard dien troch in grutske soan en dochter fan dizze rekreaasjepionier. "Us heit hie dit prachtich fûn, écht wier!"


description: Yn 2017 hie de gemeente in posityf saldo, mar de rekkens fan it sosjaal domein fan de ôfrûne jierren moast noch betelle wurde.

title: Jierrekken Dantumadiel posityf mar ek negatyf

maintext:
De gemeente Dantumadiel slút har jierrekken fan 2017 mei in posityf saldo fan 7 ton ôf, mar komt úteinlik ek wer negatyf út. Dat lêste hat foar in grut part mei rekkens yn it sosjaal domein út 2015, 2016 en 2017 te krijen dy't noch betelle wurde moasten.
Dizze ôfrekkening is in bedrach fan 1,9 miljoen euro en bestiet benammen út achterstannen fan it ôfrekkenjen fan oanbieders yn de jeugdsoarch dêr't de gemeente gjin sicht op hie. Dit is foar in part betelle út it oerskot fan 2016. It is neffens wethâlder Rommy Kempenaar in ôfrekkening foar ien kear.
Ek waard ferlern op de eksploitaasje fan bougrûn. Dat giet om in bedrach fan 759.000 euro. Neffens de wethâlder is de gemeente by steat om finansjele ôffallers op te fangen.

fasttext_language: fy


description: De bussen fan it ferfiersbedriuw sille de earste twa wiken fan july gjin fossile brânstoffen brûke. Arriva wol yn 2050 folslein fossylfrij wêze.

title: Arriva ek twa wiken fossylfrij mei de Elfwegentocht

maintext:
Alle hast 200 bussen fan Arriva ride fan 1 oant 14 july fossylfrij. Arriva docht mei oan de Elfwegentocht dy't dan plakfynt yn de provinsje. It doel fan de tocht is om twa wiken gjin fossile brânstoffen te brûken.
Arriva rydt mei har bussen twa wiken op HVO, wat stiet foar Hydrotreated Vegetable Oil. Dat is makke fan plantaardige resten. Dat redusearret de CO2 mei sa'n 80 persint. Dernjonken biedt Arriva har reizgers in goedkeaper abonnemint oan. Foar Arriva is it in grutte stap nei folslein fossylfrei yn 2050.


description: Foar de twadde dei op rige wurdt der staakt yn it streekferfier. Foar Fryslân betsjut dat, dat it grutste part fan de bussen net útrydt.

title: Tongersdei twadde stakingsdei streekferfier

maintext:
Woansdei hawwe de sjauffeurs yn it streekferfier it wurk foar seker trije dagen dellein. It CNV jout oan oant en mei freed te staken en dêrnei wurdt besjoen oft der fierdere aksjes nedich binne. FNV beslút freedtemiddei oft der yn it wykein en de perioade dêrnei trochstaakt wurdt.
Sjauffeurs en masinisten fan regionale ferfiersbedriuwen fiere aksje foar ûnder oare mear lean, minder wurkdruk en ekstra skoft.
Bussen dy't wol ride
Guon bussen yn Fryslân ride wol. Dat jildt foar de lijn 155 tusken Ljouwert en Lauwerseach. Ek de bussen op de Waadeilannen ride gewoan. En de lijnen 66 en 166 Ljouwert-Holwert ride ek neffens de tsjinstregeling. De lijnen 304 en 314 tusken Drachten en Grins ride ek, mar it kin wêze dat der ritten útfalle.


description: Boargemaster Ineke van Gent hat freedtemiddei goed hûndert sinnepanielen yn wurking steld op it dak fan in pleats op Skiermûntseach en dêr bliuwt it net by

title: Enerzjykoöperaasje realisearret earste sinnedak fan Skiermûntseach

maintext: Boargemaster Ineke van Gent hat freedtemiddei goed hûndert sinnepanielen yn wurking steld op it dak fan in pleats op Skiermûntseach. It is it earste kollektive sinnedak fan it eilân. It projekt is in inisjatyf fan enerzjykoöperaasje De Sintrale.


description: "Dat wie bêst wol in útspraak fan Tjeerd van Bekkum, direkteur fan KH 2018. 'Alle ynvestearringen ha wy allang weromfertsjinne.' Dêr wie in optein man oan

title: Kollum: "Fuck it minderweardichheidskompleks!"

maintext:
Ik wie derby doe't yn septimber 2013 bekend makke waard dat Ljouwert him yn 2018 Kulturele Haadstêd neame mocht. Yn alle eufory ha ik noch eigenaardich yn 'e rûnte stien te hupsen mei Jannewietske de Vries, de geastlike mem fan it ûndernimmen. Los fan dat dûnske wie ik dêr omdat ik hâld fan ferbylding, fan fierder sjen as jins noas lang is, en omdat ik leaude yn de kânsen dy't it Fryslân biede soe op allerhanne mêd. Ik seach it ek as in mooglikheid om ôf te rekkenjen mei, sa't Jannewietske it neamde, 'it wrakseljen mei dat ivige minderweardichheidskompleks'. Koartsein, foar my wie dy útferkiezing in boppeslach.
Nei dy dei brutsen fjouwer drege jierren oan. It minderweardichheidskompleks begûn yn al syn folle gloarje op te spyljen. En as it al even delbêde wiene der wol oaren dy't it wer oanjagen. Lykas sjoernalist Koens dy't it yn syn Rede fan Fryslân hie oer in 'megalomaan project' en oer 'gebakken lucht'. Dat dy it oer 'lucht' hie fûn ik oars wol moai. Want bestiet alles earst net út lucht, út oars neat as in idee? Is alles earst net ûnstoflik foar't it stoflik wurdt? In stoel begjint mei in idee foar in stoel. In stik begjint mei in idee foar in stik. In fleantúch begjint mei in idee foar in fleantúch. Tsjek Leonardo da Vinci fandatoangeande. Alles is earst ûnstoflik en ûngrypber foar't it stoflik wurdt. En Kulturele Haadstêd is ûnderwilens hartstikke stoflik. Sels it ûnstoflik begryp 'mienskip' is sa stoflik as it mar wêze kin. Want de provinsje barst útinoar fan de aktiviteiten. Tûzenen minsken binne yn 't spier foar hûnderten eveneminten. Grutte en lytse projekten binne yn in sucht en in skeet útferkocht. It brûst yn doarpen en stêden.
Okkerdeis wie ik yn Ljouwert. MeM, de Livingroom of Languages, siet grôtfol besikers. De hiele Prinsetún siet grôtfol, meast jonge, minsken. Rûnom waard Dútsk en Ingelsk sprutsen. Ik seach kloften toeristen mei folders yn 'e hân troch de stêd strunen. Wer oaren yn in groep ûnder begelieding. Boaten fol toeristen troch de grêften. Besikers dy't, as se út 'e trein stapten, fuort mei de noas op 'e grûn rûnen fanwegen de Escher streetart dy't dêr op oanbrocht is. En dan omheech seagen nei Tsead Bruinja syn gedicht dat yn it dak fan it stasjon te lêzen falt.
Dan ha ik it noch net iens oer Claudy Jongstra har projekt dat ek jongeren mei in achterstân in takomst biedt, it prachtige Sense of Place en bygelyks Kening fan 'e Greide, dat ynset op biodiversiteit. Van Bekkum hat gelyk, oft de ynvestearrings no weromfertsjinne binne of net. Kulturele Haadstêd is al slagge. Artistyk én sosjaal. Der is selsbetrouwen en selsbewustwêzen. It besef dat wy mei ús allen ta de moaiste dingen by steat binne. Fuck it minderweardichheidskompleks!"


description: Docht de gemeente neat, dan is it tekoart oan de ein fan dit jier hast 14 miljoen euro.

title: Tekoarten sosjaal domein Ljouwert: 10 miljoen moat op it kleed komme

maintext:
Der moat dit jier hast tsien miljoen euro op it kleed komme om de tekoarten yn it sosjaal domein yn de gemeente Ljouwert op te lossen. Dat seit finansjeel wethâlder Sjoerd Feitsma.
Nimt de gemeente gjin maatregels, dan is it totale tekoart oan de ein fan dit jier hast 14 miljoen euro. In part fan dat bedrach (4,4 miljoen euro) kin de gemeente fuortwurkje mei besunigings op oare terreinen as it sosjaal domein. De oare 9,6 miljoen moat fral komme út besunigings yn de Wmo (Wet maatschappelijke ondersteuning) en op de jeugdsoarch. En dat wylst dy sektoaren de lêste trije jier al mei besunigings te krijen hân ha. Sûnt de gemeente Ljouwert yn 2015 de finansjele ferantwurdlikheid krigen hat fan it Ryk, is der al foar 20 miljoen euro besunige. Wethâlder Feitsma seit dat Ljouwert as sintrumgemeente mear jild oan it sosjaal domein kwyt is as oare gemeenten.
3,6 miljoen by Wmo wei
Yn de gemeente meitsje sa'n achttûzen minsken gebrûk fan de Wmo. It totale budzjet yn Ljouwert is 33 miljoen euro yn it jier. Dêr moat dit jier noch 3,6 miljoen euro (14%) op besunige wurde. Wethâlder Herwil van Gelder wol dat dwaan troch oars om te gean mei de oanbieders fan soarch. Hy wol wurkje mei saneamde alliânsjes fan soarchoanbieders, dy't ûnderling ôfspraken meitsje moatte oer de taakferdeling en dêrfoar jild krije fan de gemeente Ljouwert. Van Gelder neamt dat "ontschotten". Hy hopet dat organisaasjes sa effisjinter mei jild oamgean sille en úteinlik goedkeaper útwêze sille. Dat moat komme troch in bettere gearwurking en mear ynset fan frijwilligers. Ek moat der minder burokrasy wêze.


description: De waarsekstremen fan de lêste tiid en de mooglike link mei de klimaatsferoaring rôpen op de Ljouwerter freedsmerk hiel wat reaksjes op.

title: "In palmestrân yn de Griene Stjer"

maintext:
"We moatte 'de tering nei de nering' sette en de feroarings yn it klimaat akseptearje. Lis mar in palmestrân oan yn de Griene Stjer, want we keare dat proses dochs net", wie ien fan de reaksjes op de freedsmerk.
En opmerklik faak waard de opwaarming fan de ierde betwivele: "Dat wordt enorm overdreven in de media" en "Der siet ek in gat yn de oazonlaach, waard sein, mar dat is ek al wer ticht. Hoe kin dat dan?"
De poelier tocht dat der net folle oan te dwaan wie en dat minder fleis ite ek gjin ynfloed ha sil: "Dêr leau ik net yn."
In leafhawwer fan sinne en waarmte lei ek net wekker fan de klimaatkonsekwinsjes: "De hele wereld is in beheer van God, ik vertrouw erop dat het goedkomt,"


description: De talintfolle eks-Spartaan hat úteinlik mar in jier foar SC Hearrenfean spile.

title: Denzel Dumfries fan SC Hearrenfean nei PSV

maintext:
It hong al in skoft yn de loft, en no is it dochs safier: Denzel Dumfries ferhuzet fan SC Hearrenfean nei PSV. De 22-jierrige ferdigener hat tiisdei syn hanteken ûnder in fiifjierrich kontrakt set. Dumfries is tankber foar it jier dat er by de Feansters spile. ''SC Heerenveen is voor mij de juiste keuze gebleken om mezelf als speler verder te ontwikkelen. Ik heb hier een fantastische tijd gehad en zal deze periode nooit vergeten.''
Denzel Dumfries kaam yn 'e simmer fan 2017 oer fan Sparta Rotterdam en waard fuortendaliks ferkeazen ta spiler fan it jier. Hy skoarde fiif kear en makke yn totaal acht assists.


description: Smakket molke oars per ko? Dat soene je wol tinke, no't it bedriuw TOP bv út Wageningen in systeem ûntwikkelet om it feehâlders mooglik te meitsjen molke f

title: Smakket de molke fan ferskillende kij ek oars?

maintext: Kooistra rint sels noch net waarm om de molke fan alle kij apart oan konsuminten te leverjen. "It jout in hiele drokte, je moat dat wolle. Foar elke ko moat je der dan in spesjale amer derûnder hâlde. Der binne boeren dy't al húsferkeap fan suvel hawwe en ik tink dat it foar harren better is, want dy hawwe al minsken oer de flier."


description: Benammen yn de retail, gastfrijens en de soarch binne der nije banen. Fryslân folget it lanlike byld fan wurkgelegenheid foar mbo'ers.

title: 5690 nije fakatueres op mbo-nivo yn in jier tiid

maintext: Der binne in soad banen bykaam yn Fryslân, neffens de Samenwerkingsorganisatie Beroepsonderwijs Bedrijfsleven (SBB). Dizze organisaasje hâldt by hoe't mbo'ers it dogge op de arbeidsmerk. Op mbo-nivo binne der 5690 banen yn de provinsje, benammen yn retail, gastfrijens en soarch.


description: De plysje hat de ôfrûne nacht de hannen fol hân oan stappers yn de Ljouwerter binnenstêd.

title: Unrêstige útgeansnacht yn Ljouwert

maintext:
Ien fjochtpartij wie yn de Alde Doelestege. In 19-jierrige Ljouwerter krige in proses-ferbaal foar fersteuring fan de iepenbiere oarder en in ferbod om yn it sintrum te kommen.
Eefkes letter kaam op it Ruterskertier in 23-jierrige Ljouwerter nei bûten mei in ferwûning oan de holle. Hy wegere help en foel oare persoanen oan. Hy krige ek in proses-ferbaal foar fersteuring fan de iepenbiere oarder.


description: Yn 2012 waard der foar it earst oer sprutsen, mar levere it neat op. Seis jier letter wurdt opnij besocht it Frysk hynder op de Ofslútdyk te krijen.

title: Mooglik dochs stânbyld fan Frysk hynder op Ofslútdyk

maintext:
Jild
Faderpaard is de inisjator fan it nije ûndersyk. De stichting stekt jild yn de oanstelling fan Van der Knaap. De stichting wol ek sjen oft se fierder finansjeel stypje kinne mei jild dat De Stormruiter opsmyt. Dat binne gjin miljoenen, seit foarsitter Tjisse Wallendal fan Faderpaard. Neffens him binne der folle mear partijen nedich om it finansjeel helber te meitsjen.
Troch de Skot Andrew Scott wie der al in makette fan fjouwer meter heech makke en ek lei der al in begrutting. Dy sil noch ris kritysk besjoen wurde moatte, sa seit Van de Knaap. Dat der genôch jild komt is in hurde eask. "Dat moet van tevoren een met aan zekerheid grenzende waarschijnlijkheid zijn", seit de projektlieder.
Lokaasje
It hynder moat op de Ofslútdyk komme, mar it is net dúdlik oft dat echt mooglik is. Rykswettersteat sil dêr útslútsel oer jaan moatte. De seedyk is fan grut belang. It is dan ek de fraach oft sa'n grut stânbyld wol geskikt is om dêr te stean.
It ûndersyk sil uterlik oant febrewaris 2019 duorje, mar eins wol Van der Knaap it earder klear hawwe.


description: De bou fan 55 wenningen yn Appelskea kin trochgien, nettsjinsteande de twifels yn it doarp.

title: Bou fan 55 huzen yn Appelskea kin trochgean

maintext: De plannen foar de bou fan 55 huzen op it terrein fan it eardere Miniatuerpark yn Appelskea kinne trochgean. In mearderheid yn de gemeenteried fan Eaststellingwerf gie tiisdeitejûn akkoart mei de plannen. Earder woene de measte fraksjes de plannen noch in jier útstelle. De minsken op de folle publike tribune wiene dan ek ferbjustere. Want neffens neffens Marcel Moes fan StellingwerfPlus en ynsprekker Johan Hoeksma is der yn it doarp gjin draachflak foar de plannen.


description: Underwiisminister Slob fynt dat de gearwurkingsferbannen net goed wurkje. It gearwurkingsferbân Fryslân-Noard werkent him net yn dy krityk.

title: 'Passend ûnderwiis yn Fryslân better as minister foarkommen docht'

maintext:
It Samenwerkingsverband Passend Onderwijs Fryslân-Noard werkent him net yn alle krityk fan ûnderwiisminister Arie Slob op it passend ûnderwiis. Neffens de minister wurkje de gearwurkingsferbannen, dy't der troch it hiele lân binne, net goed. Neffens direkteur Anja Biemans fan it gearwurkingsferbân Fryslân-Noard kloppet dy krityk net en hat de ynspeksje har gearwurkingsferbân krekt in foldwaande jûn.
Neffens de minister is der ek tefolle burokrasy by de gearwurkingsferbannen, om help te krijen soene der fellen fol fragen ynfolle wurde moatte. Neffens Anja Biemans is dat by har gearwurkingsferbân mar ien A4 en duorret it nimmen fan in beslút oer passend ûnderwiis net mear as twa wiken.


description: De brêge fan flaaks en hars is de earste 'biobased' brêge yn it iepenbiere wegenet fan Europa.

title: Bou fytsbrêge fan biomateriaal yn Ritsumasyl úteinset

maintext: De gemeente Waadhoeke is goed te sprekken oer de nije fytsbrêge, dy't yn april 2019 klear wêze moat. Neffens wethâlder Jan Dijkstra is it moai om sirkulêr dwaande te wêzen: "It is de earste brêge fan dizze omfang dy't makke is fan biomateriaal." Oant de nije fytsbrêge der is, kin der fergees gebrûk makke wurde fan in pontsje.


description: Yn in loads yn Bûtenpost hat tongersdeitejûn in grutte brân west. Der binne gjin slachtoffers fallen by de brân. De loads is folslein ferlern gien.

title: UPDATE: Grutte brân yn opslachloads foar hout neist wenhûs yn Bûtenpost

maintext:
Der binne gjin slachtoffers fallen by de brân. De loads is wol folslein ferlern gien. Neffens de brânwacht gie it om in opslachloads foar hout. Neffens omstanners soenen der ek auto's yn de loads stean. In wenning dy't der deun njonken stie, is ek skansearre rekke. De brânwacht meldt dat de skea by deiljocht better besjoen wurde sil.
It is net dúdlik wat de oarsaak fan de brân is.


description: Keunstners hawwe acht grutte tekeningen yn it nôt makke, as oade oan it Biltske lânskip en Escher: 'Escher in het graan'.

title: 'Escher in het graan', keunstwurken op It Bilt

maintext: Dy sirkels, dêr moatte je flink foar stampe. Mei touwen en pealtsjes wurde de figueren útset en mei in planke oan twa touwen platdrukt. It is noch betiid yn it jier, dus it nôt is noch taai. Sommige keunstners hawwe derfoar keazen om dêrom it nôt te meanen. It wurk wurdt troch de keunstners en frijwilligers dien.


description: De Eredivisie Beachfollybaltour wurdt dit wykein yn Ljouwert hâlden. Toppers Alexander Brouwer en Robert Meeuwsen dogge ek mei.

title: Aldehoustertsjerkhôf yn Ljouwert omtovere ta sânbak foar beachfollybaltoernoai

maintext:
Der is foar it stedssintrum fan Ljouwert keazen om't de organisaasje op dy wize mear publyk lûke wol. It beachfollybal moat nei de minsken ta, fynt de organisaasje. It dekôr op it Aldehoustertsjerkhôf lient him dêr goed foar.
Earder waard der yn de Eredivisie Beachvolleybaltour spile op in plein foar de stedsskouboarch yn Utrecht en ein dizze moanne is de Martinitoer yn Grins it dekôr.


description: De earste keapsnein yn de gemeente is op 5 augustus. Dêr binne CDA, de ChristenUnie en Gemeentebelangen it oer iens wurden.

title: Nij kolleezje Achtkarspelen makket keapsnein mooglik

maintext: De earste keapsnein yn Achtkarspelen is op 5 augustus. It nije kolleezje fan de gemeente hat de keapsnein mooglik makke. It CDA, de ChristenUnie en Gemeentebelangen Achtkarspelen ha de winkeltidenferoardening sa oanpast, dat ûndernimmers tenei op sneins tusken 1 en 6 oere middeis iepen kinne.


description: Yn Datahub Fryslân wolle se ek fan elkoar leare. Acht organisaasjes, wêrunder de provinsje en gemeenten, wurkje gear.

title: Fryske organisaasjes wolle data mei elkoar diele

maintext:
De provinsje, hegeskoalle NHL Stenden, de RUG/Campus Fryslân, it Fries Sociaal Planburo en de gemeenten Ljouwert, Súdwest-Fryslân en Hearrenfean wolle mei in Fryske datahub ek gegevens mei elkoar diele. En se wolle fan elkoar op it gebiet fan data leare.
Neffens de organisaasje binne we hieltyd mear ôfhinklik fan data by ús wurk en bygelyks by ûndersyk. Troch de krêften te bondeljen yn in datahub wurdt de ûnderfining mei data fersterke en slút Fryslân oan by dy ûntwikkeling. De acht organisaasjes wolle ek prate mei belangrike data-rjochte ynstellingen as it CBS en TNO.
Nei de earste ûntwikkelingsfaze is it de bedoeling dat safolle mooglik oare organisaasjes, oerheden en bedriuwen har oanslute bij de Datahub Fryslân.


description: By de Slach om Heech, in trainingswedstriid foar de IFKS, is sneontemiddei in skûtsje omslein.

title: Skûtsje omslein by trainingswedstriid Slach om Heech

maintext:
By de Slach om Heech is sneontemiddei in skûtsje omslein. De Slach om Heech is in trainingswedstriid foar skûtsjes dy't meidogge oan de IFKS. Yn totaal dogge der hast fyftich skûtsjes mei yn fjouwer ferskate klassen.
De wedstriden wurde op de Hegemer Mar syld.


description: ''De gemeente It Hearrenfean hat op inisjatyf fan de FNP besletten dat it net langer tastien is om ballonnen op te litten."

title: Kollum: "Proefballon"

maintext:
Je soenen sizze dat in fûgel wol sa snoad is om gjin ballon op te iten, mar dat blykt net sa te wêzen. Yn de magen fan albatrossen ha wittenskippers in hiele grutte foarried net ôfbrekber plestik fûn. Op lange termyn geane dy prachtige bisten dêr dea oan.
Gjin ballonnen mear. En dan moatte je dochs even weromtinke oan de tiid dat je sels wolris jo namme op sa'n kaartsje skreau en oan in mei helium opblaasde ballon knope ha. As bern dreamden je dan hoefier it ding wol net fuortfleane soe. Miskien wol hielendal nei Amearika of nei de Noardpoal. Dat dêr dan immen oan de oare kant fan de wrâld jo kaartsje oan in sloppe ballon fine soe en dy mei luchtpost werom stjoerde. Ik bin opgroeid yn de bosk, dus meastentiids einige de reis fan myn mei leafde oplitten ballon yn de linebeam fan de buorlju, mar de wille en de fantasy wie der net minder om. Doe wiene we ús der trouwens noch totaal net fan bewust dat soks skealik wie en dat albatrossen dy ballonnen opfrieten. No wol, dus is it goed dat der wat oan dien wurdt.
Mar ja, hoe moat dat dan mei dy bern dy't it sa aardich fine om in ballon op te litten en dêr miskien wol in priis mei winne, as dy fan harren it fierste fuortsweefd is? Ik besleat om de gemeente It Hearrenfean te beljen om my ris goed foarljochtsje te litten. Want der binne tsjintwurdich bygelyks ek biologysk ôfbrekbere ballonnen yn de hannel. Hoe soe de flagge der dan byhingje? Fia de sintrale waard ik trochferbûn mei in amtner dy't eveneminten yn har takepakket hat. Dy fertelde dat sy wol by it oerlis sitten hie, mar de echte tûkelteammen koe se my gjin antwurd op jaan. Se soe djipper de organisaasje yn om dat helder te krijen.
Sjoch, ik meitsje it as behearder fan in tsjerkhôf út reden fan jins amt ek noch wolris mei dat der wite ballonnen oplitten wurde, grif mei in prachtige gedachte dêr achter. Soks is weardefol foar de neibesteanden en mochten der mear gemeenten fan plan wêze om ballonnen te ferbieden, soe it moai wêze as der in miljeufreonlik alternatyf is dat in albatros ek fertarre kin, mocht er by fersin in ballon foar in fisk oansjen.
Om op de gemeente It Hearrenfean werom te kommen, in pear oeren letter waard ik kreas werom belle. Hoe en wat it beslút krekt ynkleure wurdt, sil de kommende tiid helder wurde. Foar no wie de stân fan saken sa: Allinnich de moasje is oannaam, de eventuele alternativen sille no troch de amtners ûndersocht wurde. Dus mocht der in wedstriid betocht wurde mei biologysk ôfbrekbere ballonnen en in biologysk ôfbrekber toutsje én jo knoopje dêr ek noch in biologysk ôfbrekber kaartsje oan fêst, kinne je by de gemeente altyd in baltsje opgoaie. Of in proefballon."


title: Snits Wyt Swart degradearret út de haadklasse

maintext:
Fuotbalklup Snits Wyt Swart is sneintemiddei nei trettjin seizoenen degradearre út de haadklasse. De ploech ferlear thús mei 2-1 fan ROHDA Raalte en spilet dêrom takom jier yn de earste klasse.
Al yn de alfde minút stienen de gasten op foarsprong. Coelho skeat de bal binnen foar de ploech út Raalte. De Snitsers makken har noch net al te drok; in kertier letter wie de wedstriid wer yn lykwicht. Ut in corner fan Velds makke De Boer by de twadde peal lyk: 1-1.
Krekt foar it sinjaal fan it skoft krige ROHDA in strafskop. Harmens skeat fanôf alve meter sûnder problemen binnen: 1-2. Yn de twadde helte koenen de Snitser fuotballers de stân net mear bylûke. Ek ROHDA skoarde net mear, mar giet troch de oerwinning wol gewoan troch yn de play-offs.


description: Besikers fan Oerol op Skylge dy't harren auto's bûten Harns parkeard hiene, sjogge dizze fernield werom. De ruten binne ynsmiten.

title: Autoruten fan Oerolbesikers ynsmiten by Harns

maintext: De auto's stiene krekt oer de gemeentegrins parkearre op terrein fan de gemeente Súdwest-Fryslân. It is neffens in wurdfierder fan de gemeente Harns de eigen ferantwurdlikheid fan bestjoerders om de auto's bûten de betelle en bewaakte langparkearplakken del te setten. De plysje hat de auto's wetterticht makke troch der plestik oerhinne te spannen.


description: De fertochte út Damwâld soe in oare jonge sa slim mishannele ha dat dy der in posttraumatyske stresssteurnis oan oerhâlden hat.

title: Wurkstraf easke tsjin Damwâldster foar swiere mishanneling

maintext: Tsjin in jonge út Damwâld is in wurkstraf fan 150 oeren easke, omdat er yn in diskoteek yn Dokkum in oare jonge mishannele hat. It slachtoffer soe bier griemd ha op de fertochte. Dy soe him doe slein en skopt ha. It slachtoffer hie in brutsen eachkas, in brutsen noas, in stikkene tosk en in harsenskodding.


description: De útspraak yn it heger berop is gelyk oan de eask: 240 oeren wurkstraf, ien jier sel ûnder betingst en in boete fan 100.000 euro.

title: Utspraak yn heger berop dongsilodrama Makkingea is selde as eask

maintext:
De útspraak yn de heger beropssaak fan it dongsilodrama yn Makkingea is gelyk oan de eask: de fertochte hat woansdei 240 oeren wurkstraf en ien jier sel ûnder betingst oplein krigen. Ek moat it bedriuw 100.000 euro betelje.
Dat is deselde straf dy't de rjochtbank de eigener fan it skjinmakbedriuw earder al oplein hie. Neffens de advokaat-generaal kin it drama fan 19 juny 2013 folslein taskreaun wurde oan de fertochte. De situaasje wie libbensgefaarlik, en it materiaal, de ynstruksje en it tafersjoch ûnfoldwaande. De fertochte gie yn heger berop om't er de feroardieling fan de rjochter net terjochte fûn.
De ferdigening easke frijspraak. Neffens advokaat Van der Goot is it ûngelok feroarsake omdat de boer it ferbeane spuiwetter brûkt hat yn de silo.


description: Neffens Paulusma wurdt in waarme simmer mei temperatueren fan in heale of ien graad boppe de trochsneed temperatueren.

title: Piet Paulusma: ''Dizze simmer wurdt ien fan ekstremen''

maintext:
De simmer fan 2018 wurdt ien fan ekstremen. Dat is de foarsizzing fan waarman Piet Paulusma. Neffens Paulusma wurdt it in waarme simmer mei temperatueren fan in heale of ien graad boppe de trochsneed temperatueren. En miskien sels noch waarmer.
Ek sil it flink wiet wurde en is der flink wat sinne. It tal sinne-oeren sil ek boppe gewoan útkomme. Der komme perioaden mei strândagen, mei minstens ien of twa waarmteweagen en mooglik ek in hjitteweach. Koartom: it wurdt in simmer fan ekstremen. Grillich waar, mei swiere buien en in soad wyn en rein, heart der neffens Paulusma tsjintwurdich by.
Piet Paulusma komt alle jierren flak foar de winter en de simmer mei in seizoensfoarsizzing.


description: Tongersdei wurdt yn Amsterdam in boek presintearre oer Fryske walfiskfarders. Net allinne om de nostalgy, mar de 22-jierrige Anne-Goitske Breteler woe ek s

title: Boek oer Fryske walfiskfarders: De Traanjagers

maintext: Anne-Goaitske Breteler kaam op it idee foar har boek yn kafee Bûnte Bok yn Lioessens. Dêr binne allegear walfiskjachttaferielen te sjen en dat yntrigearde har. Nei har stúdzje antropology yn Amsterdam is se oan it boek begûn. Om de ferhalen fêst te lizzen, mar ek om te sjen hoe't in ûnderwerp as walfiskjacht yn in maatskippij taboe wurde kin. In boek foar de walfiskfarders, mar ek foar generaasjegenoaten fan de skriuwster sels.


description: Hy hat gjin ferbliuwsfergunning en doarde om dy reden net nei de rjochtbank te kommen, om't er bang wie oppakt te wurden.

title: Dief fan fleskes rûkersguod moat twa wiken de sel yn

maintext: In 33-jierrige man moat twa wiken de sel yn foar it stellen fan trije fleskes rûkersguod út in winkel yn Ljouwert. De man út Rûanda hat gjin ferbliuwsfergunning en doarde om dy reden net nei de rjochtbank te kommen, om't er bang wie oppakt te wurden.


description: Troch in tanimmend oantal telefoantsjes en te min minsken nimt de druk op de Dokterswacht Fryslân ta.

title: Unnedige telefoantsjes soargje foar drokte by Dokterswacht

maintext: De druk op de Dokterswacht Fryslân nimt ta. Dit komt om't hieltyd mear minsken nei de helpferlieningsynstânsje belje, ek as it net driuwend is. It oantal telefoantsjes is begjin fan dit jier mei 5 prosint tanaam yn fergeliking mei in jier earder. Boppedat hat de Dokterswacht te min minsken. Der is grut ferlet fan doktersassistinten foar de nacht- en wykeintsjinsten.


description: Tips en tricks om optimaal te genietsjen fan de Mar-athon Snits

title: Tips foar kuierders Mar-athon Snits

maintext:
Tip 2: Bliuw ite en drinke
Om it motorke goed op gong te hâlden, moatst om it kertier wat drinke. Net tinke as ik toarst ha dan drink ik wol wat. Dan bist echt te let, want alles moat draaiende bliuwe yn it lichem. Foar it iten jildt dat presys itselde. Nim in banaan, in múslybol of -reep en nim om it heal oere of oere in pear happen. Dus drink en yt op tiid, dan kinst in soad wurk fersette.


description: Der is no in grutte brân yn in âld-kantoarpân fan de Belestingtsjinst yn Ljouwert. By de brân komt in soad reek frij en stekke flammen út it gebou.

title: LIVEBLOG: Grutte brân Ljouwert, fjoer ûnder kontrôle

maintext:
It is foar de brânwacht dreech om op it plak fan de brân te kommen, ek om't se net krekt witte wêr't dy krekt is. It fermoeden is dat it fjoer ûnder yn it gebou begûn is. De autoriteiten hawwe de sitewaasje yntusken opskaald nei in GRIP 2, dit hat te krijen mei de grutte reekûntwikkeling. Der wurdt oerwage om parten fan de stêd te ûntromjen.
It bestriden fan it fjoer sil noch wol in skoft duorje. Op dit stuit is de brânwacht dwaande om foar te kommen dat de brân oerslacht nei oare ferdjippingen. In wurdfierder jout oan dat it fjoer noch net ûnder kontrôle is.


title: Roze Zaterdag nei Ljouwert

maintext:
Roze Zaterdag komt yn 2020 nei Ljouwert. It is foar de earste kear dat it evenemint yn Fryslân plakfine sil. Roze Zaterdag is de Nederlânske ferzje fan de Gay Pride Parade. Dat Ljouwert yn 2020 de Roze Zaterdag organisearre sil waard bekend makke op it haadpodium op de merk yn Gouda, wêr't dit jier de Roze Zaterdag plakfynt. It bestjoer fan de 'stichting Roze Zaterdagen Nederland' is goed te sprekken oer it Fryske bidbook. 'Het gemeentebestuur heeft een ruime financiële toezegging gedaan waarmee een solide basis kan worden gelegd.'
City of Love
City of Love is it tema fan de Roze Zaterdag yn 2020. Leafde wurdt geregeld brûkt as tema, mar neffens de organisaasje is it ek it meast universele gefoel. Yn 2019 is Roze Zaterdag yn Venlo.


description: Dit jier is Ljouwert Kulturele Haadstêd, mar yn 2020 wol de stêd graach it WK frisbee binnen helje.

title: WK frisbee mooglik yn 2020 yn Ljouwert

maintext: Ljouwert is dit jier Kulturele Haadstêd, mar wol graach ek nei dit jier dat de minsken hjir hinne komme en dat it yn de belangstelling stean bliuwt. Dat is ek de reden, neffens wethâlder Feitsma, dat de race oangien is. Heal july wurdt bekend oft Ljouwert it WK organisearje mei.


description: De Ipewacht Fryslân is wer dwaande mei kontrôles. Mei de yp giet it ridlik, mar de esk stiet bot ûnder druk.

title: Ipewacht Fryslân hat it drok mei de yp en de esk

maintext: Om de problemen mei de beammen oan te pakken is in feroaring fan it beammeplantbelied nedich, fynt de Ipewacht. Biodiversiteit is fan grut belang. We moatte ôf fan de monokultuer, seit Alexander te Nijenhuis. Hy is ynspekteur by de Ipewacht en sjocht in soad beammen deagean. It belied fan in protte fan deselde beammen plantsje by bygelyks diken of parken moat echt feroare wurde neffens him. Mear ferskaat soarget derfoar dat beammen minder gau siik wurde.


title: Topcare predikaat foar ferpleechhûs Nieuw Toutenburg

maintext: It ferpleechhûs Nieuw Toutenburg yn Noardburgum hat it predikaat Topcare-sintrum krigen foar de ôfdieling gerontopsychiatrie. It is dêrmei it earste ferpleechhûs yn Fryslân en it twadde yn Nederlân dat foar dizze doelgroep in Topcare-sintrum wurdt. Yn Nieuw Toutenburg wurde 50 âldere pasjinten mei psychiatryske problemen op de ôfdieling gerontopsychiatrie behannele.


description: Flylanner ûndernimmer Harry Westers bout der ek in bakkerij yn, as oade oan syn ferline as bakkerssoan.

title: Westcord bout tredde hotel yn Rotterdam

maintext:
Westcord Hotels fan de Flylanner ûndernimmer Harry Westers bout in tredde hotel yn Rotterdam. Westcord hat dêr al Hotel New York en it hotelskip de SS Rotterdam. Dêr komt no Hotel Chicago by. It wurdt it santjinde hotel fan de keten. De bou begjint takom jier. Westcord hat yn Fryslân hotels yn Ljouwert en op Flylân, Skylge, en It Amelân.
Hotel Chicago komt op de Wilhelminapier, achter it ferneamde Hotel New York. It krijt twa gebouwen fan fiif en acht ferdjippings, dy't mei elkoar ferbûn wurde troch in sweevjend swimbad. It krijt 182 keamers. En op de begeane grûn komt Bakkerij Westers, in oade oan it ferline fan eigener Harry Westers, dy't as soan fan bakker syn earste hotel op Flylân iepene.
It hotel krijt de namme Chicago, omdat it stik fan de Wilhelminapier dêr't it komt ek sa hjit. De ûntwikkeler fan de pier hat it terrein yndield yn ferskate kavels. Dy ha allegear nammen fan wrâldstêden mei in belangrike haven.


description: De restauraasje fan de Blokhúspoarte hat de Gulden Feniks priis wûn. De sjuery is tige te sprekken oer de ferbou fan de âlde finzenis yn it sintrum fan Ljo

title: Blokhúspoarte wint Gulden Feniks Priis

maintext:
De restauraasje fan de Blokhúspoarte hat de lânlike Gulden Feniks priis wûn. De sjuery is tige te sprekken oer de ferbou fan de âlde finzenis yn it sintrum fan Ljouwert. De Blokhúspoarte hat wûn yn de kategory transformaasje. Yn dy kategory falle gebouen dy't in hiel oare funksje krigen hawwe nei in ferbouwing dan dêrfoar.
De priis wurdt útrikt troch de stifting NRP (Nationaal Renovatie Platform). Dy wol mei de priis it duorsum brûken fan besteande romte stimulearje.


description: Wurkjouwer Therapeuticum fan De Jouwer seit dat de fertinking in grutte skok is foar harren.

title: Bernepsychiater op non-aktyf set nei beskuldiging fan sekstoerisme

maintext:
Fragen
Therapeuticum hat sneon mei gemeente, plysje en justysje oerlis hân oer de saak. Nije wike wurde alle kliïnten en oare belutsenen fia de mail oer de saak ynformearre. Kliïnten mei fragen kinne fan moandeitemoarn ôf belje mei Terapeuticum. Oare minsken mei fragen oer dizze saak kinne belje mei gemeente De Fryske Marren.
Justysje is dwaande mei in ûndersyk nei it hâlden en dragen fan de bernepsychiater yn Nederlân, mar hat oant no ta gjin oanwizings fûn om te tinken dat de man him ek yn Nederlân skuldich makke hat oan bernemisbrûk. Ek Therapeuticum hat dêr gjin oanwizings foar.
Nea allinnich
De direksje fan Therapeuticum lit witte dat de bernepsychiater by syn wurk op De Jouwer nea allinnich mei bern wurke hat. De man waard ynset as spesjalist en die syn wurk yn gearwurking mei in oare helpferliener. By psychiatryske sessy's wie yn prinsipe altyd in twadde helpferliener of in âlder fan it bern oanwêzich.


description: Bram Schuurman en Annelies Fortuin út Stiens ha in bysûndere wetterput fûn yn harren tún.

title: Histoaryske wetterput fûn by graafwurk tún Stiens

maintext: By graafwurk foar in drainaazje yn harren achtertún, ha Bram Schuurman en Annelies Fortuin út Stiens in komplete wetterput fûn. Argeolooch Robbert Velt seit dat it giet om in 18e iuwske put fan âlde gieltsjes, dy't oant let yn de 19e ieuw brûkt is.


description: Meardere klanten fan it bedriuw Heeres út Abbegea wolle graach harren stipe útsprekke foar it bedriuw. Yn de saak fan it deadlike dongsilodrama yn Makkinge

title: Klanten wolle Gerrit Heeres út Abbegea stypje

maintext:
Allinnich mar ferliezers
"It is in saak dy't allinnich mar ferliezers ken", seit Froukje Bosga fan Rotstergaast. Sy is inisjatyfnimmer om Heeres te stypjen. "Hoe't wy dat krekt dwaan wolle, witte we noch net. Earst ha wy sein dat we mei al syn klanten in bedrach jaan wolle, mar Gerrit hat sein dat hy net syn hantsje ophâlde wol."
Dochs fynt Bosga it nedich dat der stipe komt foar Heeres: "Wat der in Makkingea bard is, is fansels in drama. Mar eltsenien yn ús fakgebiet kin Heeres. Hy leveret altyd goed wurk, wurket netsjes en hy wit wat er docht. It soe skande wêze as syn bedriuw fallyt giet trochdat hy dizze boete net betelje kin."


description: It heger berop fan de dongsilosaak yn Makkingea wurdt woansdei behannele by it gerjochtshôf yn Ljouwert.

title: Heger berop deadlik dongsilodrama Makkingea woansdei foar de rjochter

maintext:
De man waard ferwiten dat er de risiko's fan it skjinmeitsjen fan de dongsilo net goed ynskat hat en dêrmei oaren yn gefaar brocht hat. Sa wie der gjin needproseduere.
By it ûngelok op 19 juny 2013 kamen trije minsken om it libben, de soan fan de eigener fan de dongsilo en twa wurknimmers fan it skjinmakbedriuw. De trije wiene yn de dongsilo oan it skjinmeitsjen, mar rekken út de tiid troch de oanwêzige gassen. Doe't de helptsjinsten oankamen, wie it al te let. De trije deadlike slachtoffers wiene 26, 29, 42 jier en kamen fan De Jouwer en Nijlân.
Ferline wike waard bekend dat klanten fan it ferantwurdlike skjinmakbedriuw, Heeres Mix- en Pomptechniek fan Abbegea, jild ynsammelje wolle om eigener Gerrit Heeres te stypjen. De klanten binne benaud dat hy de opleine boete fan 100.000 euro net betelje kin en dat syn bedriuw it net oerlibbet.
Neibesteanden fan de slachtoffers fan it ûngelok binne net bliid mei de aksje. Neffens harren falt it bedriuw te ferwiten dat it de wurknimmers mei 'totaal ûngeskikte apparatuer' yn de silo wurkje litten hat. De neibesteanden ûnderfine de aksje as in 'stomp yn de mage'.
Omrop-ferslachjouwer Auke Zeldenrust sil de saak woansdei bywenje en der oer twitterje. It heger berop begjint moarns om njoggen oere.


description: De soarch moat tûker en útfierd wurde troch minder minsken. Want yn de takomst binne der folle minder soarchferlieners beskikber.

title: Fryslân siket nei tûkere soarch mei minder minsken

maintext: Fryslân is op syk nei tûkere soarch, dy't je mei minder minsken útfiere kinne. Reden dêrfoar is dat der yn de takomst folle minder soarchferlieners beskikber binne troch de fergrizing. Yn it ûndersyksprojekt Seker en Sûn is útsocht wat wy dêr oan dwaan kinne en dat is freedtemiddei op in kongres yn Ljouwert bepraat.


description: In man fan 56 jier út Ljouwert hat woansdei in wurkstraf fan 180 oeren krigen, omdat hy in man út It Hearrenfean trije tosken út de mûle slein hie.

title: Ljouwerter (56) slacht man trije tosken út de mûle: wurkstraf

maintext:
De Ljouwerter hie spul mei in groepke jongeren dat in protte leven makke. De man waard lilk, om't syn sike frou troch it leven net sliepe koe. Hy hie de groep jongeren al in kear warskôge. Doe't it leven trochgie, joech hy ien fan de famkes yn de groep in triuw.
Skeafergoeding
Sy kaam te fallen en rekke út de tiid. Dêrnei sloech hy de man út It Hearrenfean fûl op 'e kaak. De rjochter hat bepaald dat de Ljouwerter in skeafergoeding betelje moat fan 1.400 euro oan it slachtoffer út It Hearrenfean. De frou dy't út de tiid rekke nei it triuwen, hat rjocht op in skeafergoeding fan goed 750 euro.


description: Yn Dedzjum yn de gemeente Súdwest-Fryslân is tongersdei it startsein jûn foar de restauraasje fan de doarpstsjerke. Dat wie hurd nedich.

title: 'Krepeargefal' fan Alde Fryske Tsjerken wurdt ferboud ta doarpshûs

maintext: Foarsitter Kersbergen fan de Stichting Alde Fryske Tsjerken is wol bliid dat it no slagge is om mei stipe fan ûnder oare provinsje en gemeente foldwaande middels byinoar te fandeljen om de tsjerke te restaurearjen. Oant no ta waard it ûnderhâld beheind ta it wyn- en wetterticht hâlden fan it gebou.


description: De stifting Nieuwe Kunst in Oude Kerken jout monumintale skilderijen fan Giovanni Dalessi kado oan sân tsjerken yn Fryslân.

title: Skilderijen fan patroanhillige foar sân Fryske tsjerken

maintext:
De keunstwurken binne makke troch Giovanni Dalessi, in Nederlânske skilder mei Italiaanske woartels. Neffens de stifting is it ien fan de bêste figurative skilders fan dit momint.
Ta gelegenheid fan de oankeap jout de stifting in boek út en komt der fan 't simmer in eksposysje. De stifting hat seis dichters frege om in gedicht te meitsjen by de sân skilderijen. Dy steane yn it boek, dat oan de ein fan de moanne yn elk fan de sân tsjerken te keap is. De eksposysje wurdt freed 29 juny iepene yn de Catharinatsjerke fan Leons.


description: De Ljouwerter keunstútlien is ferhuze nei bedriuweterrein De Hemrik. De keunstútlien sit dêr in stik goedkeaper as yn de binnenstêd en hat boppedat mear pa

title: Keunstútlien fierder op bedriuweterrein: "It koe minder!"

maintext: "It koe minder!" Dy reaksje wie freed geregeld te hearren by de offisjele iepening fan it nije ûnderkommen fan de Ljouwerter keunstútlien oan de Poalstjerwei yn Ljouwert. De keunstútlien siet yn de binnenstêd oan de Wissesdwinger, mar moast dêr te folle hier betelje foar in sûne eksploitaasje. It nije ûnderkommen op bedriuweterrein De Hemrik is gâns goedkeaper en hat boppedat folle mear parkearromte, wat foar de oan- en ôffier fan gruttere keunstwurken in grut foardiel is. Boppedat hat it nije ûnderkommen in soad deiljocht, wêrtroch it goed mooglik is om de 2.500 keunstwurken oan de abonnees sjen te litten.


description: Yn ús provinsje binne der op it stuit mar twa minsken dy't blinehûnen opliede wolle fan pup ôf.

title: Te min oplieders foar blinehûnen yn Fryslân

maintext:
Yn Fryslân en it hiele noarden fan Nederlân is in tekoart oan minsken dy't blinehûnen opliede wolle fan pup ôf.
Yn Fryslân binne dat der op dit stuit mar twa. Ien fan harren is Nella Koolschijn fan Mantgum. Sy woe nei har pensjonearring wat aardichs en wat nuttichs dwaan en kaam sa by it oplieden fan blinehûnen telâne.
Elke jonge hûn, op dit stuit is dat de golden retriever Pippa, bliuwt ûngefear ien oant oardel jier by har. Dêrnei giet dy fierder nei in oplieding fan blinehûnen yn bygelyks Almere of Drachten. Neffens Koolschijn is it prachtich en tankber wurk dêr't je in blyn minske echt mei helpe kinne. Wol jout se ta dat it dreech is om ôfskie te nimmen fan in hûn oan de ein fan it opliedingstrajekt.
Se ropt minsken op om harren foar dit moaie frijwilligerswurk op te jaan.


description: Yn Ljouwert hat freedtemoarn in plofkreak west yn de wyk Camminghabuorren. Tolve apparteminten binne ûntromme en de winkels gean net iepen.

title: Plofkreak yn Ljouwert; plysje ûntrommet tolve apparteminten

maintext:
Omdat der in soad skea is, hat de plysje tolve apparteminten ûntromme. De gemeente Ljouwert soarget foar de opfang fan bewenners, dy wurde nei it Van der Valk-hotel yn de stêd brocht. De winkels bliuwe foarearst ticht.
De plofkreak wie by in jildautomaat dy't yn de winkel fan de Albert Heijn sit. Neffens de plysje is der yn dy winkel in soad skea ûntstien. Ek moat der besjoen wurde of der ek ynstoartingsgefaar is.


description: Twa ynwenners fan Rotsterhaule ferhuzje nei in skuorre mei bisten. Sy meie trije moannen net yn harren eigen hûs wenje om't sy 200 himpplanten op it hiem k

title: Ferhúzje nei in skuorre mei bisten, fanwege himp

maintext:
Der is oant 'e mei de Ried fan Steate besocht dit foar te kommen, mar dat helle neat út. Neffens Koopmans en Boomsma gie it om himp dat bedoeld wie foar medikaasje.
De bewenners sizze dat der safolle planten stiene om't sy ek foar oare minsken kweekten. Dit wie ek medisinale, en net rekreative himp. Oaren soene it kweken fan himp net oandoare, Koopmans en Boomsma joegen harren de mooglikheid om de planten dan mar by harren te kweken.
Stâl
Koopmans en Boomsma ferhúzje no tydlik nei in keallestâl ien kilometer fierderop. Sy binne bot oandien troch de gong fan saken. "Wy tochten allinnich mar dat wy minsken holpen," fertelt Boomsma. "Se hawwe hjir net iens west om te sjen oft der oerlêst wie."
It nije ûnderkommen is wol wat oars as harren hjoeddeistige hûs, fertelt Koopmans: "Wy hawwe in skuorre tawiisd krigen, dêr hawwe wy in heale meter stront úthelle en ik haw mei in hegedrukspuit alles skjinmakke. Dêr giet ús bêd daliks hinne, want dan binne wy dochs noch by ús bisten." Se hawwe gjin hoop mear dat de útsetting weromdraaid wurdt. "We wolle in statement meitsje: it kin sa net langer yn Nederlân, wy diene neat ferkeard."


description: In fêstiging fan it elektroanikabedriuw yn Ljouwert is belutsen by de ûntwikkeling fan it projekt, dat bedoeld is foar stjerrekundich ûndersyk.

title: Neways wurket oan grutste radioteleskoopprojekt yn de wrâld

maintext:
Neways is by it projekt belutsen rekke troch Astron, bekend fan de grutte radioteleskoop yn Dwingeloo. Astron is de betinker fan de technyk dêr't mei wurke wurdt. De finansjele omfang fan it projekt foar Neways wurdt net bekend makke. Wol is bekend dat de earste boufaze fan de teleskoop sa'n 650 miljoen euro kostet.
De Square Kilometre Array (SKA), sa't it projekt neamd wurdt, kin as it klear is in enoarme hoemannichte data ferwurkje.


description: Thewis Hobma wie net oanwêzich yn Bûtenpost. Hy bliuwt klassemintslieder.

title: Nard Brandsma wint ljepperij yn Bûtenpost yn seizoensrekôr

maintext: Nard Brandsma hat sneontejûn it fierljeppen yn Bûtenpost wûn. De Warkumer sprong in ôfstân fan 20.28 meter yn syn earste sprong yn de foarronde en wie dêrmei fierwei de sterkste. De 20.28 meter is de bêste prestaasje fan dit seizoen. Yn de finale gie net ien mear oer dy ôfstân hinne. Twad waard Hannes Scherjon fan Noardburgum. Hy sprong, ek yn de foarronde, in ôfstân fan 19.21 meter. Bobby Zwaagman fan Drylts waard tredde yn 18.76 meter.


title: Wurkstraf foar geweld op camping

maintext:
In 42-jierrige ynwenner fan Oerterp hat in wurkstraf krigen fan 60 oeren foar it iepenbrekken fan in caravan, bedriging, mishanneling en gizeling. Hjirfan is 20 oeren ûnder betingst.
De Oerterper hat mids febrewaris meiholpen om in caravan iepen te brekken op camping 'Rêst mei Romte' by Boelensleane. Ek wie de man belutsen by it stellen fan guod út de caravan en by mishanneling en gizeling fan in man út Almelo, dy't op dat stuit de caravan hierde.
De oare fertochten yn dizze saak hawwe al foar de rjochter west. De rjochter hat der by de strafbepaling rekken mei hâlden dat de man út Oerterp troch dizze saak syn wurk as ZZP'er yn de bou kwytrekke is.


description: In opera op it strân op in momint dat it waait as it rikket. Is dat wol sa'n goed idee? Ferslachjouwer Hayo Bootsma seach op it strân by West oan See de Oe

title: In opera op it strân op Oerol

maintext: De fjouwer sopranen nimme jo mei op in reis nei de skieding tusken strân en wetter. Dêr besjonge se de see. Oer wat de see nimt, de ferlieding en it langstme. Harren stimme minge mei it lûd fan de opstelling fan de lûdsboksen dy't yn in gebiet fan in pear kante kilometer opsteld stean op it strân. Se ferspriede it gegûl fan in misthoorn. Alles mingt him sa ta in wûnderbaarlik gehiel dat jo in de siel rekket. It is timed op de sinne-ûndergong. Dy is dizze jûn min te sjen. Mar de reade gloed fan de sinne dy't fuort sakket yn de see jout de loft dochs in kleurige gloed.


title: Trije ferwûnen by stekpartij yn Boalsert

maintext: By in stekpartij yn Boalsert binne yn de nacht fan woansdei op tongersdei trije minsken licht ferwûne rekke. It ynsidint fûn om in oere as ien plak op de Bargefenne, yn it sintrum fan de stêd. De plysje hat in fertochte oanhâlden. De oanlieding fan de stekpartij is noch net bekend. De plysje docht dêr ûndersyk nei.


description: Fries om utens Erik Negerman stiet dit jier oan de start fan de Mar-athon, de maraton om de Snitser Mar hinne. Hy is ien fan de grutte kânshawwers.

title: Net fitte topfavoryt Negerman makket him op foar Mar-athon

maintext: De tarieding op de Mar-athon is foar Negerman oant no ta in paad mei hobbels. Hy wit sûnt in jier dat hy lêst hat fan in allergy foar bepaalde soarten iten. Foar him betsjut it dat hy somtiden net yn de 'heechste fersnelling' rinne kin. "In plaats fan 18,5 loop ik dan mar 17. En dat kin dan krekt it ferskil weze tussen winst en ferlies", sa seit de âld-Boalserter.


description: De kommende twa wiken wurdt yn Easterlittens it Iepen Frysk Kampioenskip Jeu de Pelote organisearre. Mar wat is it eins en wa docht der mei?

title: Wa, wat, wêr: It IFK Jeu de Pelote

maintext:
Oars as gewoan
It jeu de pelote wurdt spile mei fiif spilers en net mei trije, sa't wy fan it Frykse spul wend binne. De spiler dy't opslaan mei, brûkt hjirby mar ien hân. De saneamde 'opgoai' by it keatsen.
As de bal by de retoerslach oer de boppeline slein wurdt, smyt dat in direkt punt op. As de bal yn fjild lizzen bliuwt of nei in stuit oer de sydline giet, dan komt der in keats.
De puntetelling is itselde as by it tennis: 15-30-40-earst. By it jeu de pelote wint normaalwei it partoer dat as earste 15 earsten hat. Op it IFK giet it der yn de earste omgongen om wa't 8 spullen hat. Yn de finale wint it partoer dat as earste 10 spullen hat.
Om't it fjild sa smel is, wurdt in soad frege fan de slachtechnyk fan de perkspilers. De boppeline is breder as de foarline: 19 meter om 7 meter. It perk, dat by jeu de pelote 'lyts spul' hjit, is 42 meter lang. As ferliking: by it Frysk spul is it perk 19 meter.
De bal is fan keunststof en waacht 45 gram. By it Frysk spul brûke se in mei hier folde learen bal fan likernôch 24 gram.


description: De trije partoeren kamen moandei yn aksje op de earste dei fan it Iepen Frysk Kampioenskip Jeu de Pelote yn Easterlittens.

title: Frjentsjer, Bitgum en Weidum troch foarrondes IFK Jeu de Pelote

maintext: Jeu de Pelote is in fariant fan it keatsen dy't ferskilt mei it tradysjonele Fryske spul: sa besteane de partoeren út fiif spilers en is it fjild in stik smeller.


description: In ympresje fan it iepenloftspul fan Bantegea

title: Iepenloftspul Bantegea: 'Weispield, dreame oer it Tsjûkemar'

maintext:
Lodo en de Duvelsfaam
Weispield bestiet út ferskillende lagen dy't allegear te krijen ha mei dreamen. De earste laach giet dan ek oer it iepenloftspul sels. De spilers ha de moed om yn it stik te spyljen en dat betsjut neffens regisseur en skriuwer Eelco Venema dat sy doarre te dreamen. It ferhaal fan Lodo van Hamel, spile troch Marten Wesselius, is de twadde laach. Ferdoarne sielen út it ferline sa as Tsjûke en Marchje en de Duvelsfaam foarmje de tredde laach fan it stik. Se wurde mei mekoar troch it stik hinne ferbûn, ek al libje se allegear yn in oare tiid. Op it momint dat Lodo van Hamel wekker wurdt op it strân en net wit wat der bard is, siket de Duvelsfaam him op. Dizze frou út 1703, spile troch Nynke van der Veen, fynt Lodo tige nijsgjirrich, mar sit dêrneist ek yn har eigen wrâld. It makket de situaasje der net makliker op.


description: SC Hearrenfean is hjoed úteinsetten mei it nije seizoen. Under lieding fan de nije trainer Jan Olde Riekerink stie de earste training op it programma.

title: Earste training SC Hearrenfean

maintext:
SC Hearrenfean is sneon úteinset oan it nije fuotbalseizoen. Under lieding fan de nije trainer Jan Olde Riekerink stie de earste training op t programma. De earste tsien minuten mochten bern mei de spilers meifuotbalje.
Fierder wie it opfallend dat de training om twa oere begjinne soe, mar dat de spilers en technyske stêf al om healwei twaën op it trainingsfjild stienen. "We staan te popelen", sa sei trainer Jan Olde Riekerink.


description: Hurdfytser Hartthijs de Vries is Nederlânsk kampioen tiidriden by de beloften.

title: Hartthijs de Vries wint NK tiidriden by de beloften

maintext: De Vries wie oan it begjin fan dit jier yn it nijs troch hertproblemen en levere dêrtroch syn twajierrich kontrakt by Roompot-Nederlandse Loterij yn. Nei in oantal sûnenstesten is hy sûnt maart wer oan it koersen. Dat docht hy sa goed dat hy staazje rinne sil by de team LottoNL-Jumbo.


description: De útjeften op de Wmo en jeugdsoarch binne mei 1,6 miljoen euro oprûn. As der no neat bart, rint it tekoart noch fierder op.

title: Ekstra besunigings op sosjaal domein yn Ljouwert

maintext:
De gemeente Ljouwert komt mei ekstra besunigings om de tekoarten yn it sosjaal domein tsjin te gean. De útjeften op it mêd fan de Wmo en jeugdsoarch binne it ôfrûne jier oprûn fan 12 miljoen euro nei 13,6 miljoen euro. As der neat bart, rint it finansjele tekoart noch fierder op. Troch no yn te gripen wol ferantwurdlik wethâlder Sjoerd Feitsma dat foarkomme.
De gemeente hat strangere ôfspraken mei oanbieders makke. As in soarchoanbieder bygelyks net leveret wat yn it foar ôfsprutsen is, krijt er net it hiele bedrach útbetelle.
Ljouwert is in saneamde 'sintrumgemeente', wat ynhâldt dat it ek de rezjy foar bourgemeenten fiert. De kosten fan it sosjaal domein binne ek heger yn de gemeente Ljouwert, omdat in soad ynwenners fan buorgemeenten yn Ljouwert help krije.
Yn 2021 wol de gemeente Ljouwert de begrutting wer slutend ha. Oant dy tiid wurde de tekoarten oanfuld út de gemeentlike reserves.


description: De bewenners fan it Sikkemahûs yn De Westereen binne al njoggen jier dwaande om de agressive stirnzen by harren fersoargingssintrum fuort te krijen. Ek de

title: Bewenners Sikkemahûs binne klear mei stirnzeterreur

maintext:
De bewenners hawwe hantekens sammele yn de hoop dat der wat dien wurdt oan de problematyk. Neffens Willem de Valk, ien fan de bewenners, binne der guon minsken dy't net mear nei de ôffalkontener doare om't se benaud binne dat se oanfallen wurde troch de stirnzen.
Datselde jildt foar de meiwurkers fan de thússoarch dy't der alle dagen komme. "We wenje hjir no net mear noflik mei syn allen. Us wenninggenot is fuort", sa fertelt De Valk, dy't dêryn stipe wurdt troch oare bewenners. "It is gigantysk, sa'n oerlêst oft it jout. Ik hie ferline wike trije op 'e holle dy't my pikten. Se moatte it grien fan it dak ôfhelje, dan kinne se dêr ek net mear briede", seit Appie van der Valk.


description: It iepenloftspul yn de teätertún yn Broeksterwâld is in wier spektakel.

title: Iepenloftspul Rêdbâd: in ympresje

maintext:
Sa'n 120 entûsjaste spilers, dekôrbouwers en naaisters binne sûnt novimber dwaande mei de tarieding fan it stik. "Wat it publyk te sjen kriget? Spektakel", seit regisseur Tiffany van der Wal, de dochter fan Sake. Hynders, fjoer, fjochtsjen, boaten en flotten op it wetter en in leafdesskiednis. "We hawwe besocht alles sa echt mooglik nei te meitsjen. We wolle it publyk hielendal werombringe nei de tiid wêryn't dit ferhaal spilet, om it jier 700 hinne. Dat se echt fiele, hoe't it wie om doe yn Fryslân te libjen."
De 29 jierrige regisseur hie noch nea fan Redbad heard, mar doe't se in pear jier lyn tafallich de roman Redbad, kronyk fan in kening fan Willem Schoorstra oer it libben fan Redbad yn hannen krige, wie se fuort ferkocht. Hjir soe en moast se in teäterstik fan meitsje. En dan leafst yn de nije teätertún fan har heit.


description: Neffens de krante wol minister-presidint Rutte Zijlstra as bewâldfierder fan de Wereldbank.

title: Algemeen Dagblad: Halbe Zijlstra yn beneaming foar hege posysje

maintext: De yn Easterwâlde berne VVD-politikus Halbe Zijlstra krijt mooglik in prestisjeuze baan by de Wereldbank. It Algemeen Dagblad skriuwt tiisdeitemoarn dat minister-presidint Mark Rutte him as bewâldfierder fan de bank wol. Op dit stuit is âld-steatssikretaris Frank Heemskerk de Nederlânske bewâldfierder.


description: Ien oansprekpunt is ideaal, mar lestich te regeljen yn de praktyk.

title: Kankerpasjinten wolle ien oansprekpunt ha

maintext:
It sikehûs yn Ljouwert wurket mei ferpleechkundich konsulinten dy't optrede as oansprekpunt. "Een next best oplossing", sa seit Van Boxtel. De pasjinten hawwe dan net hieltyd deselde persoan dy't se belje kinne, mar it is wol dúdlik wêr't sy wêze moatte. Ek bûten kantoaroeren is der sa'n oansprekpunt beskikber yn it sikehûs.
Undúdliker wurdt it as pasjinten útbehannele binne. Dan giet de soarch werom nei de hûsdokter. "Patiënten vinden dat soms lastig, omdat ze dan de gespecialiseerde zorg kwijtraken". De hûsdokter krijt wol in brief fan it sikehûs, mar hat net meimakke wat der yn de foargeande perioade allegear bard is.
Resint oanpaste wurkwize
De wurkwize by pasjinten dy't mei in fertinking fan bygelyks boarstkanker yn it MCL komme, is frij resint noch oanpast. Yn in protte gefallen wurdt troch ûndersyk dúdlik dat in fertocht knobbeltsje dochs gjin kanker is. Mar pasjinten hawwe dan likegoed ferlet fan ynformaasje en fan ien oansprekpunt.


description: De bank Barclays wol net mear ynvestarje dit soarte fan aktiviteiten yn en om Unesco Wrâlderfgoedgebieten.

title: Wichtige ynvestearder gasboarringen Skylge falt fuort

maintext: TulipOil dat de konsesje yn hannen hat dêr't it hjir om giet. Sy wolle yn de Noardsee gas winne fan in lokaasje yn de dunen fan Skylge. Dêr is fûl ferset tsjin en dat hat der ek ta lieden dat der yn de Twadde Keamer in moasje tsjin de plannen oannaam waard.


description: Der komt gjin akwadukt yn de A6 ûnder it Skarster Rien by De Jouwer. Dat hat minister Van Nieuwenhuizen bekend makke.

title: Gjin akwadukt yn de Skarster Rien by De Jouwer

maintext:
"Randstedelijke blik"
Neffens Poepjes is der troch de minister net goed sjoen nei dizze saak. "Ik tink dat it in wat Randstedelijke blik is op ferkearsproblematyk", seit Poepjes. "Want yn Utrecht en Den Haag is it drokker en dus sjoch je dêr earst nei, mar ferjit net: der is ek noch in regio. Ik fyn dat de minister dêr oandacht foar hawwe moat."
De minister mei oanjûn hawwe dat der foarearst gjin akwadukt komt yn de Skarster Rien by De Jouwer, mar de deputearre staakt de striid foar it akwadukt noch net. "Nee, wy binne noch net útpraat. Dit is pas it begjin. Wy gean troch mei lobbyen yn de Twadde Keamer, want dat akwadukt is tige wichtich."


description: De Vion-slachterij yn Ljouwert waard koart nei de iepening al wer sletten.

title: Boerderij.nl: oerlis oer sletten Vion-slachterij

maintext:
De Nederlandse Voedsel en Waren Autoriteit (NVWA) sil yn oerlis mei de Vion-slachterij yn Ljouwert. Dat meldt de webside Boerderij.nl. De krekt iepene slachterij waard koartlyn wer sletten, ûnder oare omdat der folle mear karkassen ôfkard waarden as gemiddeld yn Nederlân. Neffens Vion komt dat omdat de NVWA net yn it hiele lân deselde regels tapast. De NVWA seit dat de kij yn it Noarden fan mindere kwaliteit binne.
Neffens Boerderij.nl binne de juridyske prosedueres dêr't Vion de NVWA mei drige foarearst fan 'e baan. Beide partijen wolle net foarútrinne op de útkomsten fan it oerlis.


description: De âld-trainer fan SC Hearrenfean is ien fan de trije kandidaten by de klup út de Jupiler League.

title: Jurgen Streppel kandidaat-trainer by Almere City

maintext:
Jurgen Streppel is kandidaat om haadtrainer te wurden by Almere City. Dat skriuwt Omroep Flevoland. Streppel wie de ôfrûne twa seizoenen haadtrainer by SC Hearrenfean, dêr't syn kontrakt net ferlinge waard.
Neffens de algemien direkteur fan Almere City, John Bes, is de klup yn petear mei trije kandidaten en is Streppel dêr ien fan. De klup is op syk nei in opfolger fan Jack de Gier.
Almere City einige it ôfrûne seizoen as njoggende yn de Jupiler League, mar helle wol de play-offs. Yn de finale dêrfan ferlear de ploech fan De Graafschap fan Henk de Jong.


description: Op de N359 kamen twa auto's mei elkoar yn oanriding. Ien persoan is dêrby om it libben kaam, in oar rekke beknypt.

title: Persoan om it libben kaam by auto-ûngelok op N359 by Winsum

maintext: By in swier ûngelok op de N359 by Winsum is freedtemiddei ien persoan om it libben kaam. In oare ynsittende rekke beknypt, dy is nei it sikehûs ta brocht. De ferwûnings fan dy ynsittende binne net bekend.


description: Byldzjende keunstners kinne subsydzje krije om yn in SRV-wein troch Fryslân te riden en tagelyk nij wurk te meitsjen.

title: Subsydzje foar keunstners yn SRV-wein

maintext: Byldzjende keunstners dy't wurkje wolle yn in SRV-wein, kinne hjirfoar oant mids july in subsydzje-oanfraach dwaan by it Mondriaan Fonds. It SRV-projekt is in idee fan it keunstinisjatyf Voorheen De Gemeente yn Ljouwert.


description: Swartbaarnde peallen is alles wat oerbleaun is fan in fûgelsjochhutte yn De Alde Feanen.

title: Bysûndere fûgelsjochhutte Alde Feanen ôfbaarnd

maintext: In fûgelhutte fan It Fryske Gea yn De Alde Feanen is sneontejûn folslein ôfbaarnd. De hutte stiet by de Grutte Krite. Hy is bedoeld om de koloanje ielguozzen observearje te kinnen dy't dêr oan it brieden is. De fûgelsjochhutte is allinnich mei in boat berikber. It Fryske Gea neamt de brân in grut ferlies, fanwege de bysûndere lokaasje.


description: De keten hat twa winkels yn Fryslân: yn Ljouwert en Snits. Yn de rest fan Nederlân binne der noch 25.

title: Utstel fan betelling foar kleansaak Men at Work

maintext:
Kleanwinkelketen Men at Work, mei fêstigingen yn Ljouwert en Snits, hat útstel fan betelling krigen. De keten kin net mear oan syn betellingsferplichtingen foldwaan. Men at Work ferkeapet klean fan ûnder oare de merken Nike, Adidas en Levi's. Njonken de saken yn Fryslân binne der noch 25 yn de rest fan it lân.
De winkels bliuwe foarearst wol iepen en de meiwurkers bliuwe ek oan it wurk. De webshop is sûnt dit wykein wol ticht. Neffens de bewâldfierder is it lestich yn te skatten oft der in trochstart mooglik is. Der binne wol gadingmakkers foar in oername.


description: "Ik heb mijn handen op de handrem gelegd, niet om hem aan te trekken, maar misschien als grap. Later vond het ongeval plaats."

title: Ald-fuotballer en trainer VV Waskemar ûntkent lûken oan hânrem

maintext: Der is oan de hânrem lutsen. Mar troch wa en mei opset? Fragen dêr't it by de rjochtsaak tsjin in 47-jierrige man út Grins om giet. Yn novimber 2016 soe de man, âld-fuotballer en trainer by VV Waskemar, oan de hânrem lutsen hawwe. Hjirtroch crashte it buske en kaam de 35-jierrige Daniël Postema om it libben.


description: The Academy is ferantwurdlik foar de jierlikse Oscars, de wichtichste filmprizen yn de wrâld.

title: Grimeur Arjen Tuiten útnûge om lid te wurden fan The Academy

maintext:
De nij-útnûge leden komme út 59 ferskillende lannen. Njonken Tuiten is ek de Nederlânske produsinte Cilia van Dijk útnûge om yn de takomst mei te stimmen foar de Oscars. The Academy wol besykje om mei it grutte tal nije leden it oandiel froulju en minderheden omheech te heljen.
Grutte nammen
Tuiten is yn goed selskip, want ek grutte nammen lykas muzikant Kendrick Lamar (belutsen by de soundtrack fan de film Black Panther), aktrise Liv Tyler (spile ûnder oare yn Lord of the Rings en Armageddon), en skriuwster J.K. Rowling (auteur fan Harry Potter) meie lid wurde fan de organisaasje.
Karriêre
Tuiten wennet en wurket yn Los Angeles. Hy krige in Oscarnominaasje foar syn wurk foar de film Wonder. Dy giet oer in jonkje dat troch in sykte in misfoarme gesicht hat. Arjen Tuiten is gjin ûnbekende yn Hollywood. Hy hat dêr al oan meardere films meiwurke. Earder wurke er yn Londen ek al mei oan in Harry Potter-film.


title: Archeologyske fynsten by opgravingen yn Snits

maintext: By opgravingen yn de nijbouwyk Harinxmaland yn Snits binne ferskate bysûndere archeologyske fynsten dien. Der waard ûnder mear in saneamde fibula út de midsiuwen oantroffen, fragminten fan in brûnzen wolkaam en in part fan in trettjinde-iuwske piipbonke.


description: It wurdt yn 'e earste wike fan augustus drok yn Harns, hiel drok sels. Want by de twadde edysje fan de Tall Ships Races yn Harns wurde mar leafst 300.000 b

title: Tall Ship Races Harns folle grutter as yn 2014, stêd wurdt diels autofrij

maintext:
Ferkear yn goeie banen liede
Om al dy besikers yn goeie banen te lieden komt de gemeente Harns mei strange ferkearsregels en parkearregels. Dy waarden tiisdeitejûn presintearre op in spesjale ynformaasjemerk yn Trebol. Yn it westen fan Harns meie je ûnder de Tall Ships Races allinnich mei de auto komme as je dêr in spesjale fergunning foar hawwe, it beleverjen fan winkels en oare saken moat safolle mooglik nachts en moarns betiid en bewenners wurdt frege om tidens it evenemint de auto wat fierder fan hûs te parkearen. De festiviteiten yn de stêd moatte om 23.00 oere jûns ôfrûn wêze. Op de ynformaasjemerk koene Harnzers gelyk har fragen kwyt oan gemeente en organisaasje. In soad fragen giene foaral oer it parkearbelied.


description: De Ljouwerter rjochtbank sil in skou hâlde by de krúsing op De Westereen, dêr't yn july foarich jier it lichem fan Tjeerd van Seggeren fûn waard.

title: Rjochtbank beslut ta skou by De Westereen, widdo Van Seggeren langer fêst

maintext:
Tjeerd van Seggeren (37) kaam yn de nacht fan 8 op 9 july 2017 troch geweld om it libben. Hy hie dy jûn in besite brocht oan in festival op De Westereen. Syn lichem waard letter oan de Fugelsang fûn. Op basis fan syn ferwûningen waard yn earste ynstânsje tocht oan in oanriding. Dat senario hat it Iepenbier Ministearje farre litten. Yn de omjouwing binne gjin spoaren fûn dy't dêrop wize.
Geweld
Om't Van Seggeren swiere ferwûningen hie op syn lichem en oan syn holle, tinkt it Iepenbier Ministearje dat er troch geweld om it libben brocht is. Dat soe troch ien of meardere persoanen dien wêze.


description: Mei de iepening fan in nij farwetter by Grou is in kompleks proses fan sa'n 25 jier lânynrjochtsjen sa goed as ôfsletten. It Suderburds Wiid, sa hjit it 25

title: Nij farwetter by Grou iepene: it Suderburds Wiid

maintext: It plan heart by lânynrjochting Swette-de Burd en mei de iepening fan it nije farwetter is dy lânynrjochting no ek sa goed as dien. Yn eardere plannen soe in grut part fan de Burd sompe wurde, mar troch protesten fanút Grou is dat feroare en is der in greidefûgelgebiet fan makke. It nije wetter is op de Súderburd, dêr't ek al in soad rekreaasjewenten stean. Der is sa'n 7 miljoen euro ynvestearre yn it eilân.


description: In groep fan ûngefear tritich Papoea's út sawol Papoea-Nij-Guinea as út Nederlân bringt sneon in besite oan Wierum.

title: Kulturele útwikseling: groep Papoea's op besite yn Wierum

maintext: De Papoea's kamen krekt foar it middeisoere oan yn Wierum. It is in kulturele útwikseling tusken Friezen en Papoea's. Der wurdt bygelyks iten en dûns, út sawol Fryslân as Papoea-Nij-Guinea, dield. Ek is der in streekmerk mei ferskate produkten. Snein is der noch in tsjerketsjinst, mei eleminten út beide kultueren.


description: It bedriuw start yn Ljouwert mei in lanlike pilot, wêrby't de pakketbesoargers elektrysk ferfier brûke. De oanlieding dêrfoar is de Elfwegentocht.

title: PostNL besoarget pakketsjes fossylfrij yn binnenstêd Ljouwert

maintext:
Primeur
"Dit is de earste binnenstêd fan Nederlân dêr't we op in folslein duorsume wize de pakketsjes besoargje. Dat is hiel bysûnder", fertelt Rolf Jansma fan PostNL. Ek mei it each op de Elfwegentocht is de kar op Ljouwert fallen. Jansma: "Fryslân is hiel bot dwaande mei duorsumens. It is in hiele moaie omjouwing om hjir te starten."
Foar de besoarging fan de lytsere pakketsjes sil PostNL gebrûk meitsje fan saneamde stints. Dat binne in soarte fan elektryske bakfytsen, dêr't de pakketbesoargers op stean kinne. PostNL ferwachtet dat, hielendal middenyn de stêd, de besoarging mei stints flugger giet as mei auto's. De gruttere pakketten sille mei in duorsume bus besoarge wurde.


description: Wethâlder Albert van der Ploeg fan Dongeradiel skammet him somtiden dat er wurket foar de oerheid.

title: Van der Ploeg: "Boarger fertrout de oerheid net mear"

maintext: "Dat moat fan ûnderop, wy moatte de boarger dêr yn meinimme. En as gemeente dogge we dêr ek echt sa út bêst foar. Mar de boarger fertrout it net. En as gemeente fernimme we yn Den Haag faak ek dat we hieltyd wer útlizze moatte hoe't it sit. We rinne dêr altyd wer tsjin in muorre oan.''


description: It bantsje om syn hân skeat los en dêrom hie Epke Zonderland gjin grip mear. Fan de sjuery mocht er net opnij begjinne.

title: Epke hat maleur en moat rekstôk loslitte op NK Turnjen

maintext:
Fan de sjuery mocht Zonderland syn oefening net opnij ynsette. It publyk waard lilk en konkurrint Bart Deurloo ek. Sy woenen Epke noch in kâns jaan, mar dat siet der net mear yn. Dêrom prolongearre Deurloo syn titel.
Nei ôfrin hat Zonderland bûten kompetysje syn oefening dochs noch yn syn gehiel dien, ta freugde fan it publyk. "It belangrykste foar my wie dat ik in goede oefening turnje koe yn oanrin nei it Europeesk kampioenskip. Dat is slagge."


description: Mear as 700 minsken meie dizze wike in dei meirinne op in oare wurkflier as har eigen. Fan manager oant fabrykswurker, elts mei deroan meidwaan.

title: Wike fan de útwikseling drokker as ferline jier

maintext: De Wike fan de Utwikseling, dy't moandei úteinset is, kin no al sjoen wurde as in sukses. It tal dielnimmers gie mei 20 prosint omheech, nei 750. Dêrnjonken dogge der fyftich bedriuwen en ynstânsjes oan mei.


description: De 61-jierrige man hat syn styfsoan en styfdochter seksueel misbrûkt yn har eigen wenning.

title: Selstraf foar Hurdegarypster dy't styfbern misbrûkte

maintext:
De man hat tusken 2002 en 2008 seksuele hannelings dien by twa bern, in jonge en in famke, fan in frou dy't doetiids syn freondinne wie. Hy die dat yn it âlderlik hûs. De rjochter nimt him dat ekstra kwea-ôf. Thús is in plak dêr't bern harren feilich fiele moatte, seit de rjochter.
Eskalaasje
It misbrûk begûn reedlik ûnskuldich mar de man gie hieltyd fierder. It barde altyd as de mem fan de bern net thús wie. De fertochte ûntkent en neffens de rjochtbank is der by him in gebrek oan ynsjoch yn syn hanneljen en de gefolgen dêrfan.
De man moat him ek ûnder behanneling stelle en de slachtoffers 2500 en 6000 euro skeafergoeding betelje.


description: It evenemint, dat op it Aldehoustertsjerkhôf yn Ljouwert hâlden wurde soe, is ferskood nei nije wike woansdei.

title: Grut Frysk Diktee giet tongersdei net troch fanwege min waar

maintext: It waar is ûnfoarspelber en dat is foar in soad eveneminten faak in stroffelblok. Dat jildt ek foar it Grut Frysk Diktee dat no tongersdei yn de iepen loft wêze soe, op it Aldehoustertsjerkhôf yn Ljouwert. Der wurdt min waar ferwachte en dêrom hat de organisaasje besletten it evenemint net trochgean te litten. It diktee wurdt ferset nei nije wike woansdei 27 juny. Dit wie al de reservedatum, dy't yn it foar kommunisearre is mei alle dielnimmers.


description: Heger beropsaak oer dongsilodrama yn Makkingea fan fiif jier lyn.

title: Fertochte dongsilodrama: "Zonder spuiwater was dit ongeluk niet gebeurd"

maintext:
"Ik weet precies hoe ik moet werken en dat breng ik over op mijn personeel," sei de fertochte fan skjinmakbedriuw Heeres Mix en Pomp Techniek fan Abbegea woansdei by it gerjochtshôf. Dêr tsjinnet it heger berop yn de dongsilo-saak. Fiif jier lyn kamen trije mannen om by in ûngelok yn in dongsilo yn Makkingea. It gie om twa wurknimmers fan it skjinmakbedriuw en de soan fan de feehâlder.
Spuiwetter
De fertochte sei it hiel swier te finen dat de neibesteanden him it ûngelok kwea ôfnimme. Ek sei er dat er him noait ferdjippe hat yn needmaatregels. "Maar met mijn 25 jaar ervaring kan ik mijn werknemers goed instrueren waar de gevaren zitten."
Yn de dongsilo lei in laach fan njoggentich sintimeter dong. Dat wist er net. "Dat heeft de boer me niet verteld."


description: Twa manlju út Surhústerfean en in ynwenner fan De Harkema wurde ferantwurdlik hâlden foar in fjochtpartij yn oktober ferline jier.

title: Wurkstraffen foar trijetal nei fjochtpartij yn Ljouwerter binnenstêd

maintext:
De Surhústerfeansters fan 20 en 22 jier en de 24-jierrige Harkyt krigen it oan 'e stôk mei trije slachtoffers. De fertochten soene út it neat begûn wêze mei fjochtsjen. Ien fan de slachtoffers hie twa blauwe eagen; in oar hie ferwûningen oan 'e holle dy't hechte wurde moasten.
Ferset
De trije fertochten hienen in soad drank op. Ien fan har fersette him bot doe't de plysjes oankamen. Dêrom foel syn straf heger út. Hy krige in wurkstraf fan 140 oeren en nochris 40 oeren ûnder betingst. De oare twa fertochten moatte in wurkstraf fan 120 oeren útfiere. Ek sy krigen dêr noch 40 oere wurkstraf ûnder betingst boppe-op.
Skeafergoeding
De rjochter wiisde oan de slachtoffers twa skeafergoedingen ta fan respektyflik 950 en 1.156 euro.


description: It filmke is opnaam by de Kingsbattle by Blauhûs, en hat Emiel fan de Hûnekop yn de haadrol.

title: Fryske Reklamepriis foar campercrashfilmke

maintext:
Sjueryoardiel
Neffens it sjueryrapport waard it filmke benammen keazen foar it grutte kontrast: "It rûge earste part mei oanboazjende muzyk komt ta in hichtepunt en dan ûnferwachts jout Emiel him noflik del tusken alle wrakstikken yn. Neat is dêrby fergetten. It blomke op it taffeltsje makket it hielendal dien. Mei in swiere Fryske stimme (voice over) der oerhinne, sa te hearren streekrjocht fan it plattelân ôf plôke, wurket dizze spot beslist oansteklik, bliuwt hingjen en besoarget jin in glimlaits."
It winnende bedriuw krige in sjek fan 750 euro, en de makkers mochten allegearre in Grutte Pierbyldsje fan keunstner Nina Hiddema mei nei hûs ta nimme.


description: De deputearre hat noed oer it hieltyd minder brûken fan it Frysk. Dêrom wol se in systeem om de taal te befoarderjen.

title: Sietske Poepjes wol Frysk brûken mear twinge

maintext: Sa soenen bygelyks skoallen boeten krije kinne as se tekoartsjitte yn it oanbieden fan it fak Frysk. Poepjes wol ûndersykje oft sokke maatregels ek fertuten dogge. Se hat soarch oer it hieltyd minder brûken fan it Frysk, al giet it hjir noch net sa slim as by oare minderheidstalen.


description: Yn beide wedstriden waard ek in Fries twadde. By de elite-mannen wie der gjin Frysk sukses.

title: Aafke Soet distriktskampioen tiidriden, Hartthijs de Vries bêste belofte


description: Youness Namli giet nei Italiaanske Serie A. Ferline jier wie de Deenske fuotbatballer net goed genôch en mocht hy transferfrij fuort fan SC Hearrenfean. PE

title: Youness Namli

maintext:
Foardat Youness Namli yn Zwolle telâne kaam, hat hy twa en in heal jier yn it Abe Lenstra stadion fuotballe. Mar Streppel seach yn de oanfaller foaral in sintrale middenfjilder en hat him sels twa kear brûkt as linksback en dat wylst de skouting by SC Hearrenfean ferskate kearen oanjûn hat Namli oan de rjochterkant te setten. "Hij is veel gevaarlijker op rechts, heeft een goede voorzet en kan met links naar binnen trekken. Maar wij hoorden steeds dat hij niet in de plannen van Streppel voorkwam." Fan technysk direkteur Gerry Hamstra mocht Namli ferline jier fergees fuort. Dy beslissing kostet de klup no miljoenen.
PEC Zwolle seach it talint fan Namli wol en yn Zwolle groeide de Deenske oanfaller yn ien seizoen út ta publykslieveling. By PEC Zwolle krige hy fan trainer John van 't Schip wol in frije rol oan de rjochterkant en wie hy dit seizoen goed foar 7 doelpunten en 7 assists.


description: De arrestaasje fan de bernepsychiater yn Nepal hakt der flink yn by syn kliïnten en harren âlders.

title: Mem fan kliïnten bernepsychiater: "Us jonges binne yn sjok"

maintext:
"Earst koene we it net leauwe, mar doe't stadich oan mear details bekend waarden, moast it him wol wêze. We kinne de man as in prima keardel, hertlik, sosjaal en in echte fakman. Ek efternei kinne we neat betinke dat mooglik der yn de kontakten wat net hielendal yn heak wie."
Altyd ien by
"Der hat trouwens ek altyd ien fan ús by west", fertelt se ek noch, wat it ferhaal fan Therapeuticum befêstiget. Therapeuticum is de organisaasje op De Jouwer dêr't de psychiater foar wurke. De mem lit fierder witte dat der allinnich mar mei in profesjonele reden lichaamlik kontakt west hat, bygelyks by it opnimmen fan de bloeddruk.
Persoanlike saken ferteld
It sit de beide jonges noch it meast dwers dat se yn de petearen mei de man ek hiel persoanlike saken ferteld ha, dêr't se har efternei wol ferfelend ûnder fiele. Moandeitemiddei sil de mem fierder yn petear mei Therapeuticum om te besprekken hoe't de behanneling fan de jonges fierder gean kin. Om de bern te beskermjen wol de famylje fierder net yn in nijs.


description: Arends en syn dûbeldmaat pakten de earste set tsjin de twa topfavoriten, mar koenen it dêrnei krekt net ôfmeitsje.

title: Sander Arends lit kâns op stunt yn Rosmalen lizze

maintext:
Arends en Middelkoop pakten al yn de tredde game fan de wedstriid in betide foarsprong troch in break te meitsjen op de opslach fan Melo. Dat ferskil koene se fêsthâlde oant 5-4. Op dy stân helle Arends mei in goeie opslachgame de set binnen.
Ek yn de twadde set wie der in sterke start foar it Nederlânske koppel. Op 'e nij pakten se in break yn de tredde game, dizze kear op de opslach fan Kubot. Op 3-2 pakten Kubot en Melo de break werom. Op 5-4 pakten de favoriten op 'e nij in break, wêrnei't in supertiebreak de beslissing bringe moast.
Dêryn wie it lang spannend en gie it yn it oant 6-6 gelyk op. Dêrnei pakten Kubot en Melo in gatsje nei 8-6 en dat koene Arends en Middelkoop net mear goedmeitsje.


description: In opfallende fangst by in previntive fûllearaksje yn Ljouwert: in mes yn de foarm fan in credit card.

title: Ferburgen wapen oanlieding foar arrestaasje

maintext: Ien persoan waard oanhâlden foar it yn besit hawwen fan in saneamd ferburgen wapen. It giet om in mes yn de foarm fan in credit card.


description: Troch de gearfoeging fan soarchfersekerders De Friesland, Zilveren Kruis en FBTO Zorg ferlieze sa'n 150 meiwurkers harren baan.

title: Hast 150 meiwurkers minder nedich troch fúzje soarchfersekerders

maintext:
It giet benammen om stêffunksjes en banen op de ôfdielingen IT en Operations. Neffens de fusearre organisaasje kin it baneferlies foar in part opfongen wurde troch natuerlik ferrin en it net-ferlingjen fan útstjoerkontrakten. De gearfoeging soe it bedriuw in kostebesparring fan ûngefear fyftjin miljoen euro opsmite.
Hoewol't der 150 meiwurkers minder nedich binne yn de nije organisaasje, is net dúdlik hoefolle wurknimmers oft der nei de fúzje krekt op de lokaasje yn Ljouwert wurkje sille. Om't de lokaasje fan Zilveren Kruis yn Zwolle tichtgiet, wurdt it wurk fan 340 meiwurkers fan dat plak nei Ljouwert ferskood.
Aksjes
Hûnderten meiwurkers fan De Friesland kamen ein foarich jier yn aksje tsjin de plannen fan memmebedriuw Achmea om De Friesland gear te foegjen mei Zilveren Kruis. De meiwurkers wiene al benaud foar it mooglike ferlies fan wurkplakken.


description: Folle mear minsken as ferline jier ha in ferbliuw boekt yn Ljouwert.

title: Toeristesite Airbnb profitearret fan LF2018

maintext:
Neffens de organisaasje sprekt it tema fan de iepen mienskip Airbnb-gasten oan. Dat is in kategory minsken dy't wilens har ferbliuw graach opgean wolle yn de lokale mienskip, om sa optimaal de kultuer priuwe te kinnen. Airbnb ferwachter oer hiel 2018 12.000 gasten yn Ljouwert, dat is 70% mear as ferline jier.
By Airbnb kinne minsken har hûs diele mei besikers fan oer de hiele wrâld. Dat bart ek yn Ljouwert. Oant no ta hawwe dik 8.000 minsken út 52 ferskillende lannen in ferbliuw boekt yn de stêd.


description: It haakte tekkenprojekt komt hast ta in hichtepunt. Alle 10.000 tekkens binne hast ynsammele.

title: Hast 10.000 tekkens ynsammele foar wrâldrekôr

maintext: It ferbinen fan minsken troch it haken. Dat is it grutste doel fan it kulturele haadstêdprojekt 'De Grootste Gehaakte Deken van de Wereld'. Dat ek it wrâldrekôr fan de grutste haakte tekken februtsen wurdt, is bysaak. Dat fine inisjatyfnimsters Esmeralda de Vries en Monique van der Hoek. Se binne al fjouwer jier dwaande mei it projekt, dat op 14 en 15 july ta in hichtepunt komt. Dan wurde alle tekkens oan elkoar fêstmakke sadat it ien grutte megatekken is. Hy komt te lizzen by Park Vijversburg yn Tytsjerk.


description: De wedstriid fan de Oranjefroulju tiisdei is foar Sherida Spitse dûbel spesjaal: it wurdt har 150e en de wedstriid wurdt ek noch ris spile yn Fryslân.

title: Spitse spilet 150ste ynterlân yn Fryslân: "Speciaal moment"

maintext:
SC Hearrenfean
By ditsoarte kwalifikaasjewedstriden binne der strange easken dêr't de organisearjende klup him oan hâlde moat. Dat jildt ek foar SC Hearrenfean. Alle sponsoruteringen yn it Abe Lenstra Stadion binne ôfplakt troch oranje doeken mei dêrop de sponsoaren fan fuotbalbûn KNVB. Ek binne der romtes yn it stadion oars ynrjochte. Sa moat der bygelyks in hokje wêze foar de dopingkontrôle.
It smyt Hearrenfean finansjeel ek noch wat op, sa fertelt Erik Kofman fan de klup. "De KNVB hiert it stadion fan ús. En we dogge de kaartferkeap fan de businessromten yn it stadion." Fan febrewaris ôf is Hearrenfean al dwaande mei de tariedings foar de wedstriid tusken Nederlân en Slowakije. "Dan begjint it baltsje te roljen. Der moat in hiel soad gebeure. Mar it is in moaie kans om it stadion fol te krijen", seit Kofman.


description: De klup presintearret in nije spiler. De ôfrûne wiken waard al bekend dat Hearrenfean efter Sherel Floranus en Sam Lammers oan sit.

title: SC Hearrenfean jout moandeitemiddei in parsekonferinsje

maintext: Sportklup Hearrenfean hâldt moandeitemiddei om 14.00 oere in parsekonferinsje op it Abe Lenstra stadion. De klup presintearret in nije spiler.


description: Se hâlden al rekken mei in ferlerne dei, mar de ûndernimmers oan de Lieuwenburg meie om it middeisoere hinne wer iepen. De bewenners fan tolve apparteminte

title: Ljouwerter winkels wer iepen en bewenners apparteminten werom nei eardere plofkreak

maintext:
Fanwege it ûndersyk wiene de winkels de hiele moarn net tagonklik. Ek it bylizzende parkearterrein koe net brûkt wurde. It is noch net dúdlik oft der jild bút makke is.
De Albert Heijn-supermerk, dy't it tichtst by de opblaasde pinautomaat leit, kin noch net brûkt wurde. It pân moat earst fan binnen ynspektearre wurde. Dat jilde earst ek foar de de tolve ûntromme apparteminten. De gemeente en de wenningstichting koene mei de ynspeksje los, neidat it gebiet troch de plysje frijjûn waard.


description: Fierljepper Thewis Hobma hat sneontejûn de wedstriid op de skâns fan Drylts wûn. Hy die dat mei in ôfstân fan 20.13 meter.

title: Thewis Hobma wint ek yn Drylts

maintext:
Fierljepper Thewis Hobma hat sneontejûn de wedstriid op de skâns fan Drylts wûn. Hy die dat mei in ôfstân fan 20.13 meter, delsetten yn syn tredde sprong. Sytse Bokma pakte it twadde plak (19.02), it tredde plak wie foar Nard Brandsma (18.95). It wie foar Hobma alwer de sechsde oerwinning fan it seizoen yn tsien wedstriden.
By de dames gie de oerwinning nei Akke Dijkstra. Sy ljepte nei 13.64 meter. Anneke Broersma waard twadde (13.16), Boukje de Boer tredde (13.10).
Rutger Piersma wie de winner by de junioaren mei 17.40 meter, Wisse Broekstra (17.11) by de jonges en Tirza Boschma (13.76) by de famkes.


description: Ministearje wol gaswinning noch seis jier trochsette, mar gemeente Achtkarspelen fynt it net passend.

title: Achtkarspelen hat beswier tsjin trochsetten gaswinning by De Harkema

maintext:
De gemeenteried fan Achtkarspelen hat woansdei yn Den Haag protest oantekene tsjin in ferlinging fan de gaswinning by De Harkema.
Ut namme fan de gemeenteried wiene Tjibbe Brinkman en Sake van der Meer nei it ministearje fan Ekonomyske Saken en Klimaat reizge om te pleitsjen foar in fossylfrije gemeente. Ek in meiwurker fan de gemeente Achtkarspelen makke diel út fan de delegaasje.
Op it departemint wie in harksit, dêr't ûnder oare de NAM by wie. As it oan it ministearje leit, giet de gaswinning by De Harkema noch 6 jier troch (oant 2024). De gemeenteried fynt it net passend, om fierder te gean mei gaswinning, no't de enerzjytransysje oeral heech op de aginda stiet. Op inisjatyf fan de FNP-fraksje hat de gemeenteried yn maart in moasje oannommen, tsjin ferlinging fan de gaswinning.
De gaswinning yn De Harkema is yn 2010 begûn.


description: De plysje moast tongersdeitenacht yn de binnenstêd fan Ljouwert ferskate kearen yn aksje komme. Trije stedsbewenners waarden ta de oarder roppen.

title: Ljouwerter plysje hâldt sûplap oan en bringt fraudeur nei hûs

maintext:
Op it Saailân waard om trije oere hinne in 29-jierrige ynwenner fan de stêd oanholden. Hy wie ûnder ynfloed fan alkohol en drugs en foel in plysjeman oan.
In oere derfoar moast de plysje nei in oare Ljouwerter ta dy't yn syn wenning foar oerlêst soarge. Doe't de plysje de bewenner dêrop oanspruts, smiet de man in glês stikken tichtby de plysje. De man hat proses-ferbaal krigen foar it feroarsaakjen fan lûdsoerlêst.


description: Yn Bûtenpost ynventarisearje se de oerlêst fan stienmurden. Gerrit Tuinstra fan Landschapsbeheer jout tips tsjin it bistje.

title: Stienmurden soargje foar oerlêst, wat is der tsjin te dwaan?

maintext:
Wat helpt dan wol? "De boel goed tichtmeitsje", seit Tuinstra. "As je in gat yn hûs ha fan 4,5 of 5 sintimeter, faak by de dakgoate, dan kin de stienmurd deryn. Dus meitsje sokke gatten goed ticht. Sa kinst foarkomme dat dy stienmurd nei binnen ta komt."
Mar tink derom: as de stienmurd yn hûs sit en makkest dy gatten ticht, dan kin der net wer fuort fansels. "In stienmurd sit oerdei yn hûs en eltse nacht binne se op paad om te fretten. Dus doch oerdei in kranteprop yn sa'n gat. As de stienmurd derút wol, dan sil er dy prop derút triuwe. Bliuwt dy prop dus ien of twa nachten sitten, dan kinst dat gat tichtmeitsje", seit Tuinstra.
En hast dus in stienmurd yn dyn hûs en wolst 'm fuortkrije, dan is der noch in opsje, leit Tuinstra út: "Ticht by it plak dêr'tst de stienmurd hearst, moatst even goed lûd in radio, in praatstjoerder, oansette. Nachts dus. Dat fynt er net noflik en dan is de kâns dat de stienmurd derfantroch giet."


description: De Fryske bernepsychiater dy't oanhâlden is yn Nepal hat fjouwer jier lyn ek wurke by Fier Fryslân.

title: Oppakte bernepsychiater hat ek wurke by Fier Fryslân

maintext: De 66-jierige bernepsychiater út Makkingea dy't yn Nepal oppakt is op fertinking fan misbrûk, hat ek by Fier Fryslân yn Ljouwert wurke. By it behannelsintrum binne se bot skrokken fan it nijs. De psychiater wie fjouwer jier lyn yn tsjinst as ZZP'er en hat der krekt wat mear as in jier wurke. By Fier binne gjin sinjalen bekend dat de fertochte man dingen dien hat dy't net meie.


description: Direkteur Waling Dijkstra sjocht noch altyd takomst foar it bedriuw: "Wij hebben nog persoonlijk contact met klanten, dat stellen ze op prijs."

title: Hûnderten gasten by jubileumfeest fan 150-jierrige fervefabrikant Zandleven

maintext: Yn it jubilearjende famyljebedriuw binne no al fjouwer generaasjes Dijkstra oan it bewâld. De hjoeddeistige direkteur, Waling Dijkstra, sjocht noch altyd takomst foar in selsstannich bestean fan Zandleven yn in wrâld dy't dominearre wurdt troch multinasjonals. "Wij hebben nog persoonlijk contact met klanten, dat stellen ze op prijs en dan wordt je ook wat gegund."


description: ROC Friese Poort is bliid mei it akkoart oer it nije Cambuurstadion. "Dit is hiel posityf nijs. Dit is it nijs dat wy graach hearre woene."

title: Skoallemienskip bliid mei akkoart Cambuurstadion: "Hiel posityf"

maintext:
"Dit is hiel posityf nijs", seit Jaap van Bruggen fan de Friese Poort. "Dit is it nijs dat wy graach hearre woene." Neffens Van Bruggen, haad fasilitêr belied, is dit stap ien. It wachtsjen is no op de gemeente dy't mei de plannen ynstimme moat.
"De ekstra romte is hiel wichtich foar ús", leit Van Bruggen út. "Wy hawwe te krijen hân mei in tekoart. Dat hie te meitsjen mei groei en nije ûntwikkelingen, omdat we de skoalle by de tiid hâlde wolle. It Cambuurstadion past hjir prima by."


description: Sels hie se leaver in jildboete, mar de rjochter joech har 40 oeren wurkstraf, omdat de frou hiel min foar har katten soarge.

title: Frou (23) krijt wurkstraf foar it ferwaarleazjen fan har katten

maintext:
In ynwenster (23) fan Noardwâlde hat in wurkstraf fan 40 oeren krigen, omdat se har twa katten slim ferwaarleaze hat. Ien fan de katten wie der sa slim oan ta dat de bistedokter it bist ynsliepe litte moast. De frou hie earder ek al 40 oeren wurkstraf krigen, mar doe't se mei it wurk begjinne moast, slagge de reklassearring der net yn kontakt mei har te krijen.
It skoansuske fan de fertochte hie in melding dien oer de katten. De bisten sieten ûnder de flieën en de sturt fan ien fan de katten wie ferrotte en wie oan it ôfstjerren. De oare kat hie de búk fol wjirms.
De fertochte sei dat se doedestiids yn de problemen siet, wat har relaasje oanbelanget, mar ek finansjeel. Mar de rjochter lies yn de stikken dat se wol nei in wellnesssintrum west hie. "U dacht niet: ik ga maar niet naar de wellness, maar ik breng de katten dan maar naar de dierenarts?", frege de rjochter.
De fertochte hie by de eardere behanneling fan de saak om in jildboete frege, yn stee fan in wurkstraf. Dat fûn de rjochter ek net te rymjen mei it ferhaal dat de frou gjin jild hie om mei har katten nei de bistedokter.


description: Earder wie in keapsnein yn Drachten net tastien, no meie de winkels altyd iepen wêze.

title: Winkels yn Drachten meie tenei altyd iepen wêze

maintext:
Op nijjiersdei, earste krystdei of mei Peaske winkelje? It makket yn Drachten net mear út. Winkels meie dêr no altyd iepen.
Dat hat de gemeenteried tiisdeitejûn besletten. It is hiel wat oars foar de Drachtster úndernimmers, want dêr hat oant no ta noch nea in keapsnein west. Drachten hat no de romste winkeltideregeljouwing fan hiel Nederlân. Op 1 july is de earste keapsnein yn Drachten.


description: It trio wint yn de finale mei grut ferskil fan Bauke Triemstra-en-dy.

title: Partoer Enno Kingma, Renze Pieter Hiemstra en Hans Wassenaar wint yn Stiens

maintext:
It partoer fan Enno Kingma, Renze Pieter Hiemstra en Hans Wassenaar kin de earste haadklassekrâns oan de muorre hingje. Yn de finale fan de frije formaasjepartij yn Stiens, waard het partoer fan Bauke Triemstra, Dylan Drent en Hendrik Kootstra mei grut ferskil ferslein. It waard 5-1, 6-4. De tredde priis wie foar it partoer dat sneon de frije formaasje yn Damwâld wûn hie: Marten Bergsma, Pieter Jan Plat en Jan Schurer.
Hans Wassenaar waard útroppen ta kening yn Stiens.


description: De syktocht nei in fermiste yn it wetter by de Wetterpoarte giet wer fierder. No mei sonar

title: Sonarapparatuer ynset by sykaksje by Wetterpoarte

maintext: Yn de omjouwing fan de Wetterpoarte fan Snits wurdt wer socht nei in persoan dy't yn it wetter rekke wie. De syktocht mei dûkers en in boatsje hat sneontenacht neat opsmiten. No binne plysjeminsken ynskeakele fan de tsjinst Lanlike Ienheid dy't mei sonar sykje.


description: De soart is neffens Nico Laros fan De Waddenunit noch nea yn de Waadsee oantroffen.

title: Nije inketfisksoart ûntdutsen yn de Waadsee

maintext: It wetter yn de Waadsee is net al te kâld, dus dat kin de reden wêze dat de inketfisk hjir nei ta kaam is. Neffens Nico Laros fan de Waddenunit wurde se graach iten troch potfisken. Doe't op Teksel in pear jier lyn potfisken oanspielden, sieten yn de mage tûzen bekken fan dizze pylksturtinketfisken.


description: Troch in ûngelok op it spoar hiene treinreizgers te krijen mei oerenlange fertragingen.

title: UPDATE: Treinen tusken Wolvegea en It Hearrenfean ride wer

maintext:
It treinferkear tusken Wolvegea en It Hearrenfean komt wer op gong. Reizgers op it treintrajekt tusken Wolvegea en It Hearrenfean moatte noch rekken hâlde mei in fertraging, mar dy is om 22.00 oere oplost, meldt de NS. Der hat in ûngelok west op it spoar tusken Wolvegea en It Hearrenfean.
De NS hat stopbussen ynset tusken Wolvegea en It Hearrenfean. Ek ride der snelbussen tusken Stienwyk en Ljouwert. As alles wer neffens tsjinstregeling rydt, ferfalle de bussen.


description: Nei de oerwinning fan sneon yn Holwert, wûnen Van der Bos, Taeke Triemstra en Tjisse Steenstra snein op 'e nij.

title: Partoer Gert-Anne van der Bos wint ek yn Berltsum

maintext:
De finale gie lang lykop. In soad earsten wienen spannend en pas let pakte it trio Van der Bos in gatsje: 5-3. Auke Boomsma, Marten Feenstra en Laas Pieter van Straten kamen dêrnei wer goed werom. Earst ta 5-4, nei in boppeslach fan Feenstra op 5-3 en 6-6, en dêrnei sels ta 5-5, nei't Triemstra de bal kwea sloech, op 'e nij op 6-6. Uteinlik sloech dyselde Triemstra syn partoer nei de oerwinning mei in boppeslach op 5-5 en 6-4.
Tjisse Steenstra waard útroppen ta kening yn Berltsum.


description: It is der no dochs einliks: it rapport oer de fipronilkrisis. Troch de giftige stof yn de aaien moasten in soad plomfeehâlders it bedriuw slute.

title: Rapport fipronilkrisis wurdt moandei presintearre

maintext:
Ald-minister Winnie Sorgdrager krige de opdracht in ûndersyk yn te stellen. It rapport is letter klear kaam as de bedoeling wie. It wurdt moandei mei in fertraging fan in heal jier presintearre.
It bedriuw Chickfriend brûkte de skealike stof fipronil yn ien fan syn produkten om bloedlús by hinnen te bestriden. De pikeboeren wisten dêr neat fan. Yn april kaam it Meldpunt Fipronil mei in evaluaasjerapport oer de kwestje. Dêr stie yn dat de NVWA, de Nederlandse Voedsel- en Waren Autoriteit, net taret wie op de aaie-krisis.
De tsjinst grypte te let yn, wêrtroch't de krisis grutter waard as nedich wie, oardiele it meldpunt.


description: Sa'n 150 oanwêzigen wienen fral lilk en kritysk fanwege de ûntsnapte wolk op 31 maaie nei in steuring by de ôffaloven REC.

title: Harnzers ha gjin fertrouwen yn Omrin en provinsje

maintext:
It fertrouwen fan de Harnzers yn Omrin en yn de kontrôle en hanthavening fan de provinsje is fuort. Boargemaster Roel Sluiter liet witte dat ek syn geduld mei Omrin op is: "Ik denk weleens bij mezelf: ik wou dat de REC er niet was."
De gemeente Harns hat Omrin en de provinsje koartlyn in lilke brief skreaun oer de ûntsnapte wolk. Neffens Sluiter wie dat krekt ien kalamiteit te folle. Neffens in ûndersyk fan de GGD fan Amsterdam is mei de luchtkwaliteit fan Harns yn trochsneed neat mis. It ûndersyk fûn allinnich op guon dagen in bytsje te folle benzeen. Oare skeadlike stoffen waarden net oantroffen.


description: Wat docht it mei dy as de gemeentenamme 'It Bilt' ferdwynt? Rekket it wat? Hat it wat mei dyn identiteit te meitsjen? Dat gefoel, dat minsken op It Bilt ha

title: Mooie Plaatsys: in leafdesferklearring oan It Bilt

maintext: Gemeente It Bilt is net mear. Nei de weryndieling is it ûnderdiel fan de gemeente Waadhoeke wurden. Mar it typyske Biltske lânskip is der fansels noch wol, en de bewenners hawwe - nei eigen sizzen - in typysk Biltsk karakter. Fotografen Baukje Venema en Gitte Brugman lizze It Bilt fêst yn it fotoprojekt 'Mooie Plaatsys'.


description: Missers mei medisinen yn it Antonius Sikehûs fan Snits komme kwealik mear foar. Der wurdt wurke mei in spesjaal befeiligingssysteem.

title: Scanner foarkomt flaters mei medisinen yn sikehuzen

maintext: Yn it Antonius Sikehûs fan Snits binne de ôfrûne jierren tûzenen flaters foarkaam mei it jaan fan medisinen. Dat seit Michiel Duyvedak fan it Antonius Sikehûs. Sûnt 2016 wurdt yn it sikehûs in befeiligingssysteem test dat de útjefte fan medisinen kontrolearret. Dat bart earst yn de apoteek en letter ek nochris oan it bêd.


description: Reedrydster Letitia de Jong fan Feanwâlden is bliid dat se foar takom seizoen in nije ploech hat. It kommende jier rydt se by Team IKO. In soad toppers sit

title: Letitia de Jong 'hiel bliid' mei nije reedrydploech

maintext:
Gjin kontrakt
De Jong krijt by har nije ploech gjin kontrakt. Dat foarrjocht is allinne weilein foar Jorien ter Mors. Alle rânebetingsten by IKO binne neffens De Jong wol goed regele. "Trainers, programma's en de staf deromhinne wurdt allegear fasilitearre. Alles wat in kommersjeel team hat, hawwe wy wol. Utsein in salaris. Mar dat bin ik net oars wend west de ofrûne jierren." Opfallend is it wol, dat de Nederlânsk kampioene sprint dus sûnder kontrakt ride moat. "In pear jier lyn ast Nederlânsk kampioen waardest, hiedest in bettere útgongsposysje. Mar de sitewaasje yn it riden is op dit momint soarchlik. Dêr sit ik wol oer yn", fertelt De Jong.


description: It ferhaal fan de grutste Fryske kening is by in soad minsken net bekend. Dêr moat mei dit iepenloftspul feroaring yn komme.

title: Iepenloftspullen: de premjêre fan Redbad

maintext: It stik duorret mei mei-inoar goed twa oeren, dus dat wurdt in lange sit. Mar dan krigest ek wat! De folsleine skiednis fan Redbad, ynklusyf boaten, flotten, hynders, fjoer, fjochterij en leafde komt foarby. De tiid wêryn't Redbad regearre komt ta libben troch it ymposante dekôr en klean fan de spilers. En fansels troch de taal, dy't somtiden troch de âldens dreech te folgjen is. De hiele sfear draacht der sa oan by dat it publyk kompleet ûnderdompele wurdt yn de wrâld fan Redbad. Mei de sinnen "Bring him gau nei it walhalla, want dan pas is hy frij", wurdt it slotstik besongen.


description: Yn Fryslân hawwe húshâldingen op Flylân faaks gjin auto, motor of scooter; de eardere gemeente Littenseradiel hat persintueel de measte ferfiermiddels.

title: Mear as in kwart fan de húshâldingen hat gjin motoarysk ferfiermiddel

maintext:
Op Flylân minste ferfiersmiddels
Húshâldingen op Flylân hawwe prosintueel it minst faak in motoarysk ferfiermiddel fan alle Fryske gemeenten. Yn 31,3 persint fan de gefallen is dêr gjin auto, motor of scooter oanwêzich. Nei Flylân folgje de gemeenten Ljouwert (30,2 persint), Skylge (26,2 persint) en Skiermûntseach (25,8 persint).
Yn de eardere gemeente Littenseradiel binne de measte ferfiermiddels te finen by húshâldingen. Minder as tsien persint (9,6 persint) fan dy húshâldingen hat gjin auto, motor of scooter. Oare gemeenten dêr't húshâldingen in soad motoaryske ferfiermiddels hawwe, binne de eardere gemeente Menameradiel (11 persint), De Fryske Marren (12,7 persint) en Ferwerderadiel (13 persint).


description: Younes Namli giet nei de Italiaanske Serie A. Ferline jier wie de Deenske fuotbatballer net goed genôch en mocht er transferfrij fuort by SC Hearrenfean. P

title: Ald-Hearrenfeanspiler Namli mooglik foar miljoenen nei Italië

maintext:
Foardat Namli by PEC Zwolle kaam, hat er twa en in heal jier yn it Abe Lenstrastadion fuotballe. Streppel seach yn de oanfaller foaral in sintrale middenfjilder. Hy hat him sels twa kear brûkt as linksback. En dat wylst de skouting by SC Hearrenfean ferskate kearen oanjûn hat Namli oan de rjochterkant te setten. "Hij is veel gevaarlijker op rechts, heeft een goede voorzet en kan met links naar binnen trekken. Maar wij hoorden steeds dat hij niet in de plannen van Streppel voorkwam."
Fan technysk direkteur fan SC Hearrenfean Gerry Hamstra mocht Namli ferline jier fergees fuort. Dy beslissing kostet de klup no miljoenen.
PEC Zwolle seach it talint fan Namli wol en yn Zwolle groeide de Deenske oanfaller yn ien seizoen út ta publyksfavoryt. By PEC Zwolle krige er fan trainer John van 't Schip wol in frije rol oan de rjochterkant en wie er dit seizoen goed foar sân doelpunten en sân assists.


description: Bewenners fan it bûtengebiet yn Súdeast-Fryslân moatte wach wêze op ynslûpers, dy't harren útjouwe foar keapers fan âld izer.

title: Plysje warskôget foar ynslûpers yn Súdeast-Fryslân

maintext:
De plysje yn Súdeast-Fryslân warskôget bewenners fan it bûtengebiet foar manlju dy't harren útjouwe foar opkeapers fan âld-izer. By de plysje binne meardere meldingen binnenkaam fan manlju dy't sûnder reden it hiem opkomme. As se oansprutsen wurde, sizze se dat se âld-izer keapje wolle.
Neffens de plysje is dit in bekende wurkwize fan ynslûpers mei in foarkar foar pleatsen en frijsteande wenningen. De manlju ride yn in wite Citroën Berlingo en in reade Mercedes. Wa't se sjocht, wurdt fersocht it kenteken op te skriuwen en mei 112 te beljen.


description: Yn it Grinslanner Foxhol waard in himpkwekerij oprôle. Ek yn Den Helder, Julianadorp en Dedemsvaart binne ynfallen dien.

title: Manlju oanhâlden nei ynfallen yn Burgum en Ljouwert om himpkwekerij

maintext:
Tagelyk waard yn in fabrykspân yn Foxhol, yn Grinslân, in tige grutte himpkwekerij oprôle. Neffens de plysje stean dêr tûzenen himpplanten. Dat wie yn in gebou dat earder funksjonearre as haadkantoor fan Avebe, in ierappelsetmoalbedriuw.
Sawol yn Ljouwert as yn Burgum binne gjin himpplanten fûn. De beide manlju dy't yn Fryslân oanhâlden binne, wurde fertocht fan belutsenens by organisearre himpteelt.
De plysje jout letter op de moarn in parsekonferinsje.


description: Test dyn Frysk

title: Doch de finaletraining foar it Grut Frysk Diktee

maintext:
Woansdeitejûn is it safier: dan sille goed 600 minsken meidwaan oan it Grut Frysk Diktee op it Aldehoustertsjerkhôf yn Ljouwert. It waar sjocht der goed út, mar is dyn tarieding ek goed? Kinst no alfêst dyn Frysk teste mei dizze kwis. Sjochst nei de fraach fuortendaliks oftst it goed of fout hast, en de útlis.
Foar de thúsbliuwers is der ek alle reden om dizze kwis te dwaan, want kinst by Omrop Fryslân op telefyzje sels op de bank meiskriuwe op www.fryskdiktee.frl mei de live-útstjoering dy't begjint om 19:30 oere. It Grut Frysk Diktee is dit jier skreaun troch Welmoed Sijtsma, bekend as presintatrise fan it NOS Jeugdjournaal.